06 март 2021, Тошкент вақти: 18:55\nРоссиянинг Самара областида ўта хавфли - зоокумарин моддасидан заҳарланган хоразмлик муҳожирларни Ўзбекистон Соғлиқни сақлаш вазирлиги йўллаган шифокорлар бориб кўрди.\nШу кунда шифохонада қолаётган муҳожирларнинг Озодликка билдиришича, Тошкентдан учиб борган икки шифокор ва Қозондаги консуллик вакиллари 17 август куни Самара шаҳар шифохонаси, 18 август куни эса Тольятти шаҳар шифохонасида бўлган.\nШифокорлар беморларга зарур барча ёрдам кўрсатилишини ваъда қилган.\nҚозон шаҳридаги Ўзбекистон Бош консулхонаси Соғлиқни сақлаш вазирлиги бош токсикологи Рустам Акалаев ва бош гематологи Ҳамида Казакбаевалар заҳарланган муҳожирларни бориб кўриши ҳақида 17 август куни хабар қилганди.\nРасмий маълумотга кўра, Самарадаги "Кошелевский посад" корхонасида ишлаган ва июль ойида "номаълум моддадан заҳарланиш" ташхиси билан касалхонага келтирилган жами 69 кишидан 48 нафари ҳануз даволанмоқда.\nУлардан 4 нафари оғир аҳволда ва илк кез уларнинг исми-фамилияси расман эълон қилинди.\nБулар Оғабек Артиқов, Исломбой Кучкаров, Фарҳод Хайитов, Омонбой Рўзимовлардир. 4 бемор 16 август куни даволанишни давом эттириш учун Москва шаҳридаги Гематология Миллий тиббий тадқиқотлар марказига олиб борилган.\nРасмий баёнотда айтилишича, 44 ўзбекистонлик ҳамон Самара вилояти клиник шифохонаси ва 1-сон Толятти шаҳар клиник шифохонасида сақланмоқда.\nОзодлик Самарада қишлоқ хўжалиги ишлари шуғулланиб, пул топаётган муҳожирлар заҳарлангани ҳақида илк бор 18 июль куни хабар қилган эди. Орадан қарийб бир ой ўтиб - 15 август куни бу заҳарланганлардан бирининг вафот этгани хабар қилинди.\n14 августда Тольятти шаҳар клиникасида 26 яшар О.С. вафот этгани тўғрисида унинг юртдошидан олинган хабарни, тилга олинган клиника қабул бўлими ходими тасдиқлаган.\nЎзбекистон томони расмий баёнотида заҳарланган бир меҳнат муҳожирининг вафоти борасида умуман маълумот берилмади.\nЎзбекистонлик йигитнинг вафот этгани тўғрисида Самара вилоятида қолаётган унинг юртдоши, исми сир қолиш шарти билан, бундай деганди:\n- Шу йилнинг февралида ишга келганди, шунда танишган эдим у билан. Далада ишларди биз билан, ер чопарди, мева терарди. У ҳам биздан – Ҳонқа районидан. Унинг қишлоғи мендан 6-7 км нарироқда. Оиласи – хотини ва иккита фарзанди Ўзбекистонда қолган. Оиласи ҳам эшитган уни вафот этганини.\n18 август куни шифохонада қолаётган беморлардан олинган маълумотга кўра, вафот этган беморнинг жасади якшанба куни тушда Хоразмга етказилган. Жасадни жўнатиш сарф-ҳаражатини Ташқи меҳнат миграцияси агентлиги тўлагани айтилди.\nСамара вилоятининг Сизран туманида 69 нафар ўзбекистонлик ўта хатарли Зоокумарин препаратидан заҳарланган бўлиши мумкинлигини Озодликка Тольятти шаҳридаги 1-сонли касалхона бош шифокори Леонид Разливинский айтган эди.\n“Кошелевский посад” фирмаси директори Наиль Шаркаев заҳарланган Ўзбекистон ватандошларини даволашга кетадиган барча ҳаражатлар корхона ҳисобидан қопланаётганини 14 август куни Озодликка билдирган эди.


Руслан Качур ҳақида маълумот | "NAVBAHOR" FUTBOL JAMOASINING RASMIY WEB SAHIFASI\nРуслан Качур ҳақида маълумот\nКеча таркибимизга келиб қўшилган украиналик ҳужумчи Руслан Качур “лочинлар” сафидаги илк ўйинидаёқ гол уришга муваффақ бўлди. Футболчи тўғрисидаги маълумот мухлисларимизни қизиқиқтириши турган гап.\nКачурнинг сўнгги жамоаси Украина биринчи лигаси вакили “Гелиос” бўлган. У ерда ҳужумчи 2011-2014 йиллар оралиғида 74 ўйинда иштирок этиб, ўз номига 20 та гол ёздириб қўйган. “Гелиос”да ўзининг иккинчи ўйинидаёқ гол уришга муваффақ бўлган. Ўтган мавсумда “Гелиос” мусобақада 41 очко жамлаб, 16 жамоа орасида 9-ўринни эгаллаган. Руслан Качур эса мусобақа тўпурарлар пойгасида 13 та гол урган “Сталь” футболчиси Александр Акименкодан атиги бир голга ортда қолиб, иккинчи ўринни эгаллаган.\nКачурни жорий мавсум иккинчи даврасидан эътиборан “Машъал”да ўйнаши кутилганди. Качур май ойида Муборакда бир ҳафта давомида машғулотларни ўтказганди ҳам. Ҳужумчи ҳатто “Навбаҳор” ва “Олмалиқ” билан бўлиб ўтган назорат ўйинларида ҳам иштирок этди. Аммо, номаълум сабабларга кўра, футболчи билан муборакликлар битим тузишмади.\nРуслан Анатольевич Качур\nТуғилган санаси: 09.06.1982\nИккинчи лига “Днепр” 2003/04 10 ўйин\nИккинчи лига “Днепр” 2004/05 16 ўйин 5 гол\nИккинчи лига “Днепр” 2005/06 24 ўйин 7 гол\nБиринчи лига “Днепр” 2006/07 32 ўйин 5 гол\nБиринчи лига “Днепр” 2007/08 14 ўйин 1 гол\nБиринчи лига “Одесса” 2008/09 29 ўйин (1469 дақиқа) 5 гол 5 огоҳлантириш\nБиринчи лига “Одесса” 2009/10 16 ўйин (753 дақиқа) 1 гол 3 огоҳлантириш\nИккинчи лига “Нива” 2009/10 7 ўйин (482 дақиқа) 4 гол 2 огоҳлантириш\nБиринчи лига “Нива” 2010/11 31 ўйин (1945 дақиқа) 5 гол 4 огоҳлантириш\nБиринчи лига “Гелиос” 2011/12 31 ўйин (1453 дақиқа) 7 гол 6 огоҳлантириш\nБиринчи лига “Гелиос” 2012/13 12 ўйин (293 дақиқа) 1 огоҳлантириш\nБиринчи лига “Гелиос” 2013/114 27 ўйин (1933 дақиқа) 12 гол (2 пен.) 5 огоҳлантириш


S9 "кушандаси" -- Vivo NEX Россияда сотила бошлайди - Terabayt.Uz\n«Mangu» – фаол инвестиция\nКУН ВИДЕОСИ: Galaxy S10 смартфонлари ва Galaxy Buds қулоқчинини тақдимотдан аввал телевизорда кўрсатишди!\nRedmi Note 7 кушандаси – атиги 120 долларлик Vivo U1 расман намойиш қилинди\nЭнди давлат хизматларидан телефон орқали ҳам баҳраманд бўласиз!\nBig Idea Challenge – инновациялар танлови\nАфсонавий бренднинг энг кутилаётган флагмани Geekbench’да шарманда бўлди!\nHuawei P30 флагманларининг намойиш куни расман эълон қилинди (+расмий видео)\n«My Uztelecom» мобил иловасини юклаб олинг!\nXiaomi эртагаёқ арзон флагманлар – Mi 9 SE ва Mi 9 Lite смартфонларини ҳам тақдим этади!\nЧордоқда 30 йил чанг босиб ётган Apple компьютери топилди. Уни ёқиб кўришса...\nҲамёнбоп Galaxy A50, Galaxy A30 ва Galaxy A20 смартфонлари илк «жонли» суратларда!\nS9 "кушандаси" -- Vivo NEX Россияда сотила бошлайди\nБир муддат аввал, яъни июнь ойининг ўртасида Хитой Республикасида узоқ кутилган Vivo NEX телефони тақдим қилинган эди. Мазкур аппарат юқори техник имкониятлари, ромдан деярли холи бўлган экрани, ҳаракатланадиган олд камераси, экранга ўрнатилган бармоқ изи сканери ҳамда бошқа қатор жиҳатлари билан ўзига хос ва бозорда етакчилардан бўлган Samsung Galaxy S9 флагманини ҳам ортда қолдиради.\nТаниқли AndroidAuthority ресурсининг маълум қилишича, тез орада Vivo NEX биринчилардан бўлиб Россия ҳудудида сотувга чиқарилади. Бунгача саноқли ҳафталар қолмоқда. Росияликлар илюлнинг охирларидан бошлаб ушбу смартфонни харид қилиш имконига эга бўладилар. Эътибор қилган бўлсангиз, Россияда ўтаётган футбол бўйича жаҳон чемпионатида ҳам ушбу телефон модели тинимсиз реклама қилинмоқда.\nVivo NEX смартфони 6,59 дюймли, Super AMOLED матрицали экран билан таъминланган. Унинг пикселлар сиғими 2316 га 1080 та белгини ташкил қилади (FHD+).\nДевайсга 8 ядроли Qualcomm Snapdragon 845 процессори ўрнатилган бўлиб, унинг частота интервали 2,8 ГГц. График-тасвирларни қайта ишлашга Adreno 630 видео картаси масъул. Шунингдек, гаджетга X20 LTE модеми ўрнатилган бўлиб, унинг маълумотлар узатиш тезкорлиги секундига 1,2 Гбит.га етади. 8 ГБ тезкор хотира эса керагидан ортиқ.\nVivo NEX аккумулятор батареясининг сиғими 4000 мА соат ва уни тезкор қувватлаш ҳам мумкин. Бош камера қўш: 12 Мп ҳамда 5 Мп аниқлигидаги сенсорлардан иборат.\nVivo NEX мобил алоқа қурилмаси Хитойда айни кунларда 680 АҚШ долларидан сотилмоқда. Унинг Россия ҳудудида 800 АҚШ долларидан сотилиши тахмин қилинмоқда, яъни Samsung Galaxy S9 билан бир хил нархда. Шу билан бирга, бу хитойлик кореялик флагмандан бир қанча устун жиҳатларга ҳам эга.\n#яхши смартфон #Vivo Nex\nXiaomi эртагаёқ тақдим этаётган Redmi X флагманининг нархи ва хусусиятлари маълум бўлди!\nЭнг қиммат – 12 ГБ «оперативка»ли Galaxy S10+ бенчмаркларда ҳаммани ҳайрон қолдирди!\nТарихдаги энг яхши iPhone модели аниқланди\nSamsung максимал даражада, ҳатто Galaxy M10’дан ҳам арзон смартфон тайёрлади!\nXiaomi ҳам «ёнғоқчақар» Redmi Note 7’ни глобал версияда жаҳон бозорига чиқаряпти!\n1 мартдан телекоммуникация хизматлари нархлари ўзгармоқда!


Обама Трампга ядро кодларини ишониб бўлмаслигини таъкидлади\n16:45 / 07.11.2016\nАҚШ президенти Барак Обама Республикачилар партияси номзоди Дональд Трампнинг шахсий твиттерини бошқаришдан четлаштирилишига муносабат билдирди. Бу ҳақида CNET хабар берди.\nБундан аввал ОАВ Трампнинг ёрдамчилари уни шахсий твиттерини бошқаришдан четлаштиришгани тўғрисида маълум қилганди. Республикачи твиттердаги саҳифаси орқали ўз рақибларига бир неча маротаба ҳужум қилган.\nФлоридада нутқ сўзлаган Обама Трамп ҳақида шундай деди: "Афтидан, унинг кампанияси твиттерини олиб қўйган кўринади. Сўнгги икки кунда улар унинг ўзини ўзи назорат қила олишига унча ишонишмаяпти, шу боис "Биз шунчаки твиттерингизни олиб қўямиз" дейишган".\nОбаманинг сўзларига кўра, твиттердаги аккаунтини бошқара олмаган кишига ядро кодларини ишониб бўлмайди. "SNL'да кулги объектига айлангани учун тунги соат 3да твитлашни бошлайдиган инсон ядро кодларига ҳам эгалик қила олмайди", - қўшимча қилди президент.\nМанбада келтирилишича, Трамп ўзининг твиттерида Saturday Night Live (SNL) "зерикарли" ҳажвий шоусига ёпилишни таклиф қилган. (Шоуда кўп маротаба Трампнинг устидан кулишган).\nTwitter Обама Трамп ядро кодлари


Паркентда қалбаки ҳайдовчилик гувоҳномаси аниқланди\n14.02.2018 21:06 0 172\n2018 йил 17 январь куни Паркент туман ИИБ ТБдан тақдим этилган ҳужжатларга қўра, Паркент туманида яшовчи фуқаро Ш.М.Р. (1987 йилда туғилган) 2012 йилдан 2018 йил февраль ойига қадар В, С, DЕ тоифаларидаги транспорт воситасини бошқариш ҳуқуқини берадиган ва расмий ҳужжат ҳисобланадиган ҳайдовчилик гувоҳномаси ва қалбаки талонидан унинг қалбакилигини била туриб фойдалангани аниқланган.\nЎтказилган судга оид техник экспертизанинг 7 февраль кунидаги 107-сонли хулосасига кўра, Ш.М.Р. номига берилган ҳайдовчилик гувоҳномаси, қалбаки талони ва муҳри ҳозирги кундаги компьютер техникаси қўлланилиб, рангли принтер ёрдамида қалбакилаштирилгани кўрсатилган.\nҲозир унга нисбатан Паркент туман ИИБ ҳузуридаги Тергов бўлими томонидан 12 февраль куни Ўзбекистон Республикаси Жиноят кодексининг 228-моддаси 2-қисми «б» банди билан жиноят иши қўзғатилган.


Ноқонуний фаолият билан ҳалол ризқ топиб бўлмайди / ADOLAT ижтимоий-сиесий газетаси\nНоқонуний фаолият билан ҳалол ризқ топиб бўлмайди\nБухоро вилоятида солиқ қонунчилиги бузилишининг олдини олиш ва ноқонуний тадбиркорлик фаолияти билан шуғулланишга чек қўйиш мақсадида мунтазам равишда профилактик тадбирлар ўтказиб келинмоқда. Хусусан, жорий йилнинг ўтган даврида ўтказилган назорат тадбирлари натижасида 850 нафардан ортиқ тадбиркор давлат рўйхатидан ўтиб, қонуний фаолият юритиши таъминланиб, ҳудудда 1000 га яқин қўшимча иш ўрни яратилди.\nАммо олиб борилаётган тарғибот-ташвиқот ва профилактик тадбирларга қарамай, вилоятдаги бозорлар ҳудудлари ҳамда бошқа жойларда айрим фуқаролар томонидан ҳамон яширин ва ҳужжатсиз тадбиркорлик фаолияти билан шуғулланиш ҳолатлари учраб турибди. Жумладан, Бозорлар ва савдо комплекслари фаолиятини назорат қилиш бош бошқармасининг вилоят бўлими ходимлари томонидан Бухоро шаҳридаги “Тўқимачи деҳқон бозори”да олиб борилган назорат тадбири кунида ҳам ана шундай ҳолатга дуч келинди.\nАниқланишича, фуқаро Ж.Шукруллаев тадбиркор сифатида давлат рўйхатидан ўтмасдан туриб, ноқонуний равишда қишлоқ хўжалик маҳсулотлари савдоси билан шуғулланаётган экан.\nАтрофдагиларнинг айтишига қараганда, фуқаро Ж.Шукруллаев ҳеч қандай ҳужжатларсиз мўмай даромад топиш мақсадида тез-тез савдо растасини ўзгартириш орқали давлат солиқ хизмати органлари ходимларини чалғитмоқчи бўлган. Аммо “кўза кунда эмас, кунида синишини” унутган ушбу “уддабуронга” бу гал найранг иш бермади. Шу боис Ж.Шукруллаев айбини тан олиб, 6 турдаги қишлоқ хўжалик маҳсулотлари ҳамда савдодан тушган жами 800 минг сўмга яқин нақд пулни белгиланган тартибда давлат фойдасига топширди.\nўиждувон туман давлат солиқ инспекцияси ходимлари томонидан ҳудудда фуқароларнинг ҳақли эътирозларига сабаб бўлаётган айрим камчиликлар ва солиқ қонунчилиги бузилишларининг олдини олиш ҳамда ҳужжатсиз тадбиркорлик фаолиятига чек қўйиш мақсадида олиб борилган назорат тадбирида ҳам ана шундай “учар тадбиркорлар”дан бирининг ноқонуний фаолиятига чек қўйилди.\nАниқроқ айтадиган бўлсак, ўиждувон тумани “Фришкент” ҚФЙ Работқамбар қишлоғида яшовчи М.Маҳмудов ўиждувон тумани Ю.Ҳамадоний кўчаси йўл ёқасида жойлашган бинонинг ертўласида ноқонуний равишда “Кўнгил очар” жой (бар, дискотека) ташкил қилиб олган экан. “Қинғир ишнинг қийиғи қирқ йилдан сўнг ҳам чиқади” деганларидек, ўзининг уддабуронлиги билан фахрланиб юрган М.Маҳмудов назорат тадбири кунида барчанинг кўз ўнгида шу пайтгача нафақат давлат солиқ хизмати ходимларини, балки ўзини ҳам алдаб келаётганига амин бўлди.\nНатижада, текшириш кунида у ҳам ўз қўли билан ноқонуний равишда орттирган 14 хилдаги 751.1 минг сўмлик товар-моддий бойликларини белгиланган тартибда назорат тадбири ходимлари ихтиёрига топширди.\nЭнди у қилган хатосидан тўғри хулоса чиқариб, келгусида бундай ноқонуний хатти-ҳаракатлар билан ҳалол ризқ топиб бўлмаслигини тушуниб етса бас. Йўқса, такрор содир этилган ҳуқуқбузарлик учун жазо чораси бундан ҳам таъсирли бўлиши муқаррар.\nБухоро вилояти давлат солиқ бошқармаси ахборот хизмати бош мутахассиси\nҲоким ўринбосари огоҳлантиришдан сабоқ чиқар(а)дим...\nДавлат идорасига мурожаат йўллаган фуқаро қонун устуворлигига ишонч ҳосил қилиб, асослантирилган жавоб олишни кутади. ...\nАлиментни ундириш: миллий амалиёт ва хорижий тажри...\nМиллий қонунчиликка биноан давлат болаларнинг ҳуқуқ ва эркинликларини кафолатлайди, уларни ҳимоя қилади, шунингдек, ота-оналардан вояга етмаган фар...


Маълумки, Ўзбекистонда 2017 йил 1 июндан бошлаб аввалги хўжалик судлари фаолияти тугатилиб, уларнинг ўрнига туманлараро, туман (шаҳар) иқтисодий судлари ташкил этилди.\nИқтисодий судлар томонидан суд ишларини юритишда Ўзбекистон Республикасининг 2018 йил 25 январда қабул қилинган Иқтисодий процессуал кодекси нормалари қўлланиб келинмоқда.\nЎзбекистон Республикаси Иқтисодий процессуал кодексига кўра, иқтисодий суд ишларини юритиш принциплари – судловнинг фақат суд томонидан амалга оширилиши, қонун ва суд олдида тенглик, судьяларнинг мустақиллиги ва уларнинг фақат қонунга бўйсуниши, тарафларнинг тортишуви ва тенг ҳуқуқлилиги, суд ишлари юритиладиган тил, суд муҳокамасининг ошкоралиги, суд муҳокамасининг бевоситалиги, ишларни қонунчилик асосида ҳал қилиш, чет давлат ҳуқуқий нормаларини қўллаш, суд ҳужжатларининг мажбурийлигидан иборат.\nУшбу принциплар қисман Ўзбекистон Республикасининг Конституциясида ҳам ўз ифодасини топган.\nИқтисодий ишлар бўйича одил судлов ушбу Кодексда белгиланган қоидалар бўйича фақат суд томонидан амалга оширилади. Одил судлов бошқа органлар, шунингдек жамоат бирлашмалари томонидан амалга оширилмайди.\nСудда низоларни ҳал қилиш юридик шахсларнинг мулкчилик шаклидан, қаерда жойлашганлигидан, кимга бўйсунишидан қатъи назар, фуқароларнинг эса жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан, шунингдек бошқа ҳолатлардан қатъи назар қонун ва суд олдида тенглиги асосида амалга оширилади.\nОдил судловни амалга оширишда судьялар мустақилдирлар ва фақат қонунга бўйсунадилар. Судьяларнинг одил судловни амалга ошириш борасидаги фаолиятига бирон-бир тарзда аралашишга йўл қўйилмайди ва бундай аралашув қонунга мувофиқ жавобгарликка сабаб бўлади. Судьялар мустақиллигининг кафолатлари қонун билан белгиланади.\nИқтисодий суд ишлари ўзбек тилида, қорақалпоқ тилида ёки муайян жойдаги кўпчилик аҳоли сўзлашадиган тилда юритилади. Суд ишлари юритилаётган тилни билмайдиган суд процесси иштирокчиларининг таржимон орқали иш материаллари билан танишиш, суд ҳаракатларида иштирок этиш ҳамда судда ўз она тилида ёки эркин танланган мулоқот тилида сўзлаш ҳуқуқи таъминланади. Суд муҳокамаси жараёнида қабул қилинадиган суд ҳужжатлари суд мажлиси қайси тилда ўтказилган бўлса, ўша тилда тузилади.\nТаъкидлаб ўтиш жоизки, иқтисодий судларда ишлар муҳокамаси ошкора ўтказилади. Давлат сирини, тижорат сирини ёки қонун билан қўриқланадиган бошқа сирни сақлаш зарур бўлган тақдирда ишни ёпиқ суд мажлисида эшитишга йўл қўйилади. Ишни ёпиқ суд мажлисида видеоконференцалоқа режимида эшитишга йўл қўйилмайди, бундай мажлиснинг аудио- ва видеоёзувлари амалга оширилмайди. Эшитиш ёпиқ суд мажлисида ўтказилган тақдирда ишни электрон шаклда шакллантиришга йўл қўйилмайди. Ишни ёпиқ суд мажлисида муҳокама қилиш тўғрисида ажрим чиқарилади. Суднинг ҳал қилув қарори барча ҳолларда ошкора ўқиб эшиттирилади. Қонуний кучга кирган суд ҳужжатлари суднинг расмий веб-сайтида тарафларнинг розилиги билан ёки шахси кўрсатилмаган тарзда эълон қилинади, бундан суднинг ёпиқ мажлисида қабул қилинган суд ҳужжатлари мустасно.\nСуд ишни муҳокама қилишда иш бўйича барча далилларни бевосита текшириши шарт. Суд, қонунни бузган ҳолда олинган далиллардан фойдаланиши мумкин эмас.\nЭслатиб ўтиш жоизки, Қонуний кучга кирган суд ҳужжатлари барча давлат органлари, фуқароларнинг ўзини ўзи бошқариш органлари, бошқа органлар, жамоат бирлашмалари, корхоналар, муассасалар, ташкилотлар, мансабдор шахслар ва фуқаролар учун мажбурийдир ҳамда ушбу ҳужжатлар Ўзбекистон Республикасининг бутун ҳудудида ижро этилиши лозим. Суд ҳужжатларини бажармаслик ушбу Кодексда ва бошқа қонунларда белгиланган жавобгарликка сабаб бўлади.\nКиритилди: 23:27 14.05.2022. Ўқилди: 1964 марта. Фикрлар сони: 1 та.\nФёдор Емельяненко Ҳабибнинг промоушенида жанг қилиши м...


Италияда поезд рельслардан чиқиб кетди\nИталиянинг Трентино-Альто-Адиже вилоятида кўчки ва тошқинлар оқибатида тезюрар поезд рельслардан чиқиб кетди, деб хабар берди Ansa ахборот агентилиги. Темир йўлнинг баъзи ҳудудлари катта миқдордаги тупроқ остида қолиб кетган.\nПоездда 200 нафарга яқин йўловчи бўлган, уларнинг ҳаммаси эвакуация қилинган. 80 нафар йўловчига вагонлардан чиқишларида ёрдам керак бўлган. Ҳеч ким жабр кўрмаган.\nҚутқарув операциясига фавқулодда хизматларнинг 200 нафар ходими жалб қилинган.\nТаъкидланишича, кўчки Италиянинг шимоли-ғарбига момақалдироқ фронти олиб келган кучли ёмғир ва дўл оқибатида келиб чиққан. Энди бу фронт қурғоқчилик ва аномал иссиқ ҳаво ҳукм сураётган мамлакатнинг жануби томон ҳаракатланмоқда.\nкўчки Италия поезд


Японияда поезд рельслардан чиқиб кетди\n18:03 / 02.03.2017\nЯпониянинг Айти префектурасида электропоезд рельслардан чиқиб кетди, бир киши ҳалок бўлди, деб хабар бермоқда NHK телекомпанияси.\nАндзе шаҳридаги темир йўл кесишмасида поезд енгил автомобиль билан тўқнашган. Биринчи вагон рельслардан чиқиб кетди: автомобиль зарба оқибатида электр узатиш тизими устунига келиб урилган ҳамда ёниб кетган. Автомобиль ҳайдовчиси ҳалок бўлди.\nЭлектропоезд машинистининг маълум қилишича, йўлда автомобилни тўсиқ пастга туширилгандан сўнг кўрган, бироқ тўхташга улгурмаган.\nҲалокат рўй берган ҳудудда ҳаракат тўхтатилди. Полиция ва ўт ўчириш хизмати воқеа сабабларини ўрганмоқда. Темир йўл компанияси рельслардан чиқиб кетган поезд таркибини эвакуация қилиш бўйича иш олиб бормоқда.


Неъмат Арслон. Mаҳбуснинг иккинчи ҳаёти (новелла) | www.ziyouz.uz\nБош саҳифа Ўзбек насри онлайн антологиясиНеъмат Арслон (1941)Неъмат Арслон. Mаҳбуснинг иккинчи ҳаёти (новелла)\nҲар доим аввал ўзини ясайди Шодия. “Аёл олдин пайдо бўлган, чунки у эркакни туғади”, дейди. Ишонаман. Ҳақиқатан ҳам аёл бўлмаса эркак туғилмайди-да… Кейин мени ясайди ва кўрпача устига ётқизиб қўяди. Мана, Шодия ёнимда ётибди. Эгнида кўк бахмалдан нимча, сариқ шоҳидан этаги узун кўйлак, унинг остида мисқолгарди деган матоҳдан терлик. Докадек юпқа, чорхона гулли бу матоҳни мисқолгарди деб аташарди аёллар, балки ҳозир ҳам аёллар лафзида бордир бу сўз, аммо болалигим ва ўсмирлигим ўтгандан кейин қайтиб кўрмадим бундай матоҳни.\nИкки дона супурги чўпи, бир дона тугма ва бир уюм олақуроқ латтадан иборат менинг вужудим. Ҳавас ва завқу шавқ билан қарайман унга. Қора тиринкадан тикилган шимим ҳам, йўл-йўл кандир кўйлагим ҳам ўзимга қуйиб қўйгандай. Фақат юзимдаги сирлилик ўзимни бироз чўчитади. Оппоқ, жуда оқ, қордай менинг юзим.Оқ сурп устида “Х” белгиси. Бу белги икки қатор қизил, уч қатор яшил ва тўрт қатор қора ипак қатимидан иборат. Мавҳумлик ва тақиқ аломати бор бу белгида. Агар тугма топилмаса, Шодия менининг юзимни гулхайри мунчоғидан ясайди. Биз қалдирғочкулча буталари остидаги соя-салқин уйда яшаймиз. Бу уйни ўзим қурганман. Эшик-деразаси йўқ, том тепаси очиқ, фақат уй атрофи лой девор билан ўраб олинган. Уй тўрида олақуроқ кўрпа-ёстиқлар икки қатор қилиб териб қўйилган. Бизни оҳанрабодек ўзига тортади фақат бармоқларимизгина сиғадиган бу уй.\nШодия одатдагидай бугун ҳам уйни супуриб-сидирди, нонушта ҳозирлади ва дастурхонга омин ўқилгандан кейин мени ишга кузатиб қўйди. Ишхонам икки қадам наридаги дарахт тагида. Мен сотувчиман, магазинда ишлайман. Вазифам нималигини аниқ билмаганим сабабли дарахт ортида бироз ўтираман-да уйга қайтаман. Биз “келин-куёв”миз. Тик турган ҳолда овқатланганимиздан сўнг хона ўртасида осмонга қараганча қўлларимизни кенг ёйиб ётамиз, ёки хона тўридаги тахмонга суянгача тик турамиз. Шодия тугма билан супурги чўпидан эркак ва аёлни, сўнгра бир гала бола-чақаларни “халқ” қилган, яъни вужудга келтирган. Инсонни бунёд этиш унчалик қийин эмас: супурги чўпининг бир учига тугмани қўяди-да, бармоқлари билан қисиб ушлаганча бир парча оқ сурп билан тортиб ўрайди: одамнинг юзи шундай ясалади. Қўлни ясаш бироз қийинроқ. Юзни ва қўлни ўз ўрнига ўрнаштиргунча мен ўзимнинг “оёғимдан” тутиб тик ҳолатда ушлаб тураман. Кандир, тиринка ва сатин қийқимларидан кўйлак-иштон кийдирилганидан кейингина мен одам суробига келаман. Ва шундан кейингина эркакка айланаман.\nШодия дунёда энг латофатли “аёл”. Айниқса, бошга киядиган заррин қасаваси жуда безакдор. Унинг қўғирчоқлик ҳаётини кўзда тутяпман. (Ҳаётда эса бечорага аёл бўлиш насиб этмади). Хуллас, ўзи яратган аёлни атлас қийқимларидан тикилган кўрпачага ётқизиб қўярди-да, сўнгра мени “бунёд этарди”. “Бу сен бўласан”, дерди ҳали кийим киймаган ва демакки одам қиёфасига кирмаган чўпнинг учидан ушлаб туриб.Ва лабларини қимтиганча ишга киришарди. Нозиккина бармоқларининг чаққон ҳаракатига қараб турарканман, ўз шаклу шамойилимнинг чиройли чиқишини истардим. Менга “тиринка” деган дағал матоҳдан иштон кийгизарди. Оёқларимни ушлаб кўрар, этагимни кўтариб шимимни ип билан маҳкам боғлар ва ётқизиб қўярди. Сўнгра ёнимдан ўзи жой оларди. Унинг либослари майин ва чиройли, сочлари қўнғир ва мафтункор. Бошида нафармон рўмол, унинг тагида сербар қасава. Шодия бундай нарсаларни ясашга уста. Бир бўлак латтани икки қатларди-да, ўртасига қаттиқроқ қоғоз парчасини қўйиб, қўғирчоқнинг пешонасига тортиб боғлар ва устидан рўмол ташлаб қўярди. Меҳр билан безанган келиннинг қиёфаси менга Шодиянинг ўзидан ҳам жозибалироқ кўринар ва унинг ёнида жон-жон деб ётардим.\nБугун мен ҳар қачонгидан ҳам савлатлироқ ва кўркамроқман. Эгнимда ола тўн, белимда сариқ рангдаги шоҳидан белқарс, бошимда кўк матоҳдан салла, иштоним ҳам бинойидек. Биз юмшоқ тўшак устида қўлларимизни икки ёнга ёзганча чалқанча тушиб ётибмиз. Энди Шодия ҳам, мен ҳам йўқмиз. Фақат қўғирчоқлар бор. Биз уларни ҳаракатга солиб турувчи кучмиз, холос. Қўғирчоқларнинг ҳаёти – ҳақиқий ҳаёт. Агар инсонга айлансак, бизни ҳаракатга солиб турувчи қўғирчоқлар таъсирига тушиб қоламиз.\nЁ Парвардигор! Қаердаман ўзи?! Бир умр қўғирчоқ бўлиб қолсам бўлмасмиди? Ахир, менинг бошқа тилагим йўқ-ку. Битта чўп, бир дона тугма ва бир уюм латта. Ҳеч кимнинг ҳақини емайман, ҳеч кимга ҳасад қилмайман, мансаб деб елиб-югурмайман. Шунда мени ушлаб кетиша олмасди. Қўғирчоқлар учун на суд, на милиция бор. Улар ҳатто солиқ ҳам тўламайдилар.\nТурманинг зах ва совуқ хонасида бурчакка тиқилганча чўнқайиб ўтирарканман, ҳаётимнинг энг бахтли лаҳзаларини эслашга уриндим. Сон-саноқсиз юзлар, башаралар, чеҳралар, афту ангорлар орасидан бир нарса ойдек балқиб кўринди. Танидим уни ва ҳаяжонланиб кетдим. Бутун вужудим “Шодия” деган сўз таъсирида яйраб, яйралиб ҳаво каби енгил тортиб, қўшилиб кетди коинот зарраларига. Мен бор овозим билан қичқирганча унга талпиндим: “Шодия!.. Шодия!..” Турма деворлари шаффоф тортиб мен ҳибсдан озод бўлдим ва ўзимни гуркираб ўсиб ётган ва жўшқин гуллаган қалдирғочкулча буталари орасида кўрдим. Мен яна қўғирчоққа айландим.\n… Ўша ҳолатда – гўёки осмонни бағримга босмоқчи бўлгандек – қўлларимни кенг ёйиб чалқанча ётибман. Осмон эса узоқ, тубсиз ва беғубор. Беғубор… ҳақиқатан ҳам беғуборми болаликнинг осмони?! Ёки қачонлардир кимдир айтгану ҳамон ўзгаришсиз келаётган таърифми? Шодия ҳам ёнимда худди менга ўхшаб осмонга тикилганча ётибди.\n– Эртага ишга борасизми? – дейди Шодия.\nИндамай бош силкийман. Инсон табиатан ялқовликка мойил. Гоҳида бирор саволга “ҳа” деб жавоб беришга ҳам эрингандай бош силкиб қўяқолади. Яна Шодиянинг овозини эшитаман:\n– Қайтишда нон олиб келинг…\nХўрсиниб қўяман. Рўзғорни таъминлаш учун эр сифатида темтиниб юрганимнинг ифодаси бу. Зеро, биз нондан бошқа егуликлар ҳам бўлиши мумкинлигини ғира-шира тасаввур қилсак-да, рўзғорнинг боши нон деб тушунамиз. Бироз жимликдан сўнг Шодиянинг хавотирга тўла овози эшитилади:\n– Кеча… “Муаззамжоннинг пили сурати” хола келувдила…\nТомоқ қириб қўяман. Бунда норозилик оҳанглари борлигини пайқайди Шодия ва индамай кутади.\nКўкрагим узра ёйилиб ётган сочларининг силкинишидан унинг “ҳа” маъносида бош силкиётганини англайман. Бу хола кунора келиб туради. Унинг Муаззам деган қизи бор. Картон қоғозга чизилган филнинг сувратидан бошқа бирорта жонзот уларга ҳамроҳ эмас. Бу ғариб оиланинг бор мулки ана шу фил суврати. Хола шу сувратни кўксига маҳкам босганча остонада пайдо бўлади. Боши ўнг елкасига эгилган, вужуди қаҳратонда қолгандек қунишган, лаби титраб турибди. Шу сабабли лабларидан учаётган нимжон сўзлар ҳам титроқ:\n– Холанг айлансин Шодияжон… – Токи кўзлари намлангунча, баъзида икки томчи ёш милдираб тўкилмагунча сукут қилади хола, сўнгра давом этади: – Муаззамжоннинг пили сувратини олиб бир кафтгина ун берсанг…\nШодия ярим пиёла унни холага тутади. Хола сувратни узатади. Шодия уни олмайди. Хола ерга эгилганча йўлга тушади. Кейинги кунларда хола келмай қўйди. Охирги марта “пили суврат”ни олиб келиб бир бўлаккина нон олиб кетганди.\n– Муаззамжоннинг пили сувратига нима бўлдийкан? – сўрадим нимадандир хавотир олаётганимни яширмай. – Фили қочиб кетмадимикан?\nШодия елка қисди. Бир муддат бир-биримизга тикилганча жим қолдик. Сўнгра “хабар олиб келай қани”, деганча шоша-пиша йўлга тушди ва кўп ўтмай қайтиб келди. Кўзлари жиққа ёш. Хола оламдан ўтганини англадим.\nҚулф ва калитнинг шақир-шуқиридан ўзимга келдим. Темир эшик даранглаб очилди. Икки нафар миршаб мени суриб-сургалаб йўлакка олиб чиқди. Ҳар иккала томони темир эшиклар ва панжаралардан иборат нимқоронғи даҳлиз бўйлаб бордик. Елкасида погони бор икки киши ўтирарди хонада. Пешоналарида қизил юлдуз. Саволга тутишди.\n– Неча йилга қамалгансан?\n– Етти йилга.\n– Нима айб қилгансан?\n– Магазиндан, давлат магазинидан нон ўғирлаган, – жавоб берди менинг ўрнимга турма бошлиғи.\n– Ўзим учун эмас, очдан ўлаётган бир бечора аёл учун… эри фронтда эди.\n– Кимнинг магазинидан?\n– Ўзим ишлардим ўша магазинда.\n– Ҳимм… растрата!\n– Шундай, – жавоб қилди яна менинг ўрнимга турма бошлиғи. – Етти тийин камомади бор…\nКейин мени ҳовлига олиб чиқишди. Бу ерда юзга яқин, балки ундан-да кўп одам саф тортиб турарди. Темир йўл вокзалида ҳам тумонат одам. Ҳаммаси қамоқхона кийимида. Биз узоқ йўл босдик. Қаерга олиб боришаётганини ҳеч ким билмасди. Поезддан тушиб солдатлар қуршовида пиёда кетдик. Ҳаммаёқ оппоқ қор. Бутун вужудим титрарди совуқ қаҳридан. Ниҳоят бир тепалик олдида тўхташга буйруқ берилди. Шу ерда тепаликни айлантириб окоп ва траншеялар кавлашга киришдик. Тун тинч ўтди, аммо тонг отиши билан уфқда қорайиб душман аскарлари кўринди. Ва ҳадемай тепалик томон бостириб келаверишди улар. Шунда бизни окоплардан қувиб чиқаришди ўзимизникилар. “Олға!” деган буйруқ бўлди. Қўлларимиздаги бел ва пишангларни ўқталганча югура кетдик… Бамисоли қўрқинчли туш. Визиллаб учарди ўқлар, ингранганча йиқиларди одамлар. Мен ҳам йиқилдим… Юзтубан ётибман. Жароҳатим у қадар оғир эмас, шекилли. Шундай бўлса ҳам индамай ётавердим. Ажнабий бақириқ-чақириқлар. “Халт!” деган биргина сўз ёдимда қолди. Кимдир этиги билан қаттиқ туртди ва қичқирди: “Ауфштейн! Ауфштеин!” Хавф-хатар туғилганда ҳатто тулки ҳам ўзини ўлганга солади. Индамай ётавердим. Ўлган деб ўйлади, шекилли, устимдан босиб-янчиб ўтиб кетди бир гуруҳ солдат. Секин бошимни кўтаргандим йигирма қадамча нарида турган офицерга кўзим тушди. Қўлида тўппонча. Ҳеч шубҳасиз, мени пайқади ва тириклигимни ҳам билди. “Швайн!” дея дарғазаб бўлди немис офицери ва тўппончасини ўқталганча мен томон кела бошлади. Ажойиб бир фикр миямга келди шу лаҳзада. Барибир ўламан. Орадаги масофа тўрт-беш метрлар қолганда ўрнимдан сакраб турдим. Ва қўлимни олдинга чўзиб, бор ғазабимни овозимга жойлаб баланд овоз билан қичқирдим:\n– Ҳай Итлиғ-ғғ!\nБир дам довдираб қолди офицер. Гитлерга соғлиқ тилаб турган кишини отиб ташлаш керакми-йўқми, шу ҳақда ўйларди, афтидан. Ва ниҳоят, пошналарини қарсиллатиб бир-бирига урганча шошиб жавоб қилди:\nЎнг қўлида қурол борлиги сабабли шошилинчда чап қўлини кўтаргани ва бундай ҳаракат билан қонунни бузгани ёдига тушиб ғазаб билан вишиллади:\n– Ахтунг, панцер фрфлокт! – дея ҳайқирдим бор овозим билан. Аммо бу сўзлардан бирортасининг ҳам маъносини билмасдим. Чўчиб атрофга аланглади офицер. Ҳақиқатан ҳам бақириқ-чақириқлар авжига чиқиб, чанг-тўзон ва қора тутун борлиқни қоплаб, тепалик ортидан қаторлашиб келаётган танклар кўринди. Ўзбекона таъриф билан айтганда ит эгасини танимасди. Олиб кетишди мени автомат қўндоғи билан турткилаганча. Аввал машинада, сўнгра поездда бегона юрт томон кетиб борардим. Тили, қиёфаси, дунёқараши, борингки, туриш-турмуши бутунлай бошқача, одамлар. Мускуллари ўйнаб турган баҳайбат бир немис қабул қилиб олди мени. Бу ер дала ҳовли эди афтидан. Дарахтзор, баланд девор, бир томони ўрмон.\n…Мана, уч ойдирки, шу ерда чўчқа боқаман. Бу бадхўр жониворлар учун бирорта тилнинг қадри ҳам, аҳамияти ҳам йўқ. Шундай бўлса-да, “швайн, швайн, халт!” дейман уларга қараб. Немис кулади. Ва “гут-гут”лаганча сигарета тутатади. Ишимдан мамнун. “Якши”, деб қўяди ҳар замон. Биламанки, ҳаётим шунинг қўлида. Ишлаб турган одам ҳамманинг кўзига яхши кўринади. Ана шу ақидага амал қиламан. Тинмайман. Ҳамма жой саранжом-саришта. Орадан яна бир ой ўтиб Ҳанс мени уйига олиб кетди.\nЎзим ҳам, меҳнатим ҳам унга маъқул бўлганини тушундим. Дарвозадан киришимиз билан бир гуруҳ ёш аёлларга кўзим тушди. Унча ёмон эмасди кўринишим. Ҳанс меҳнат ҳақимга пойабзал ва костюм олиб берган. Шу боис аёллар олдида унчалик хижолат чекмадим. Улар зўр қизиқиш билан кузатарди мени. Афтидан, Ҳанс уйига хабар қилган, уйидагилар ва қўни қўшнилар асир тушган “қизил солдат”ни кўриш иштиёқида тўпланган эдилар. Ҳанс аёллар олдидан мени намойишкорона олиб ўтаркан, қармоғига энг катта лаққа балиқ илинган овчи қиёфасига киргани назаримдан четда қолмади. Бадавлат одам эди, афтидан, менинг соҳибим. Иккаламиз боғни айланиб томоша қилдик. Олмалар ширага кира бошлаган. Аммо узумлар ҳали хом. Молхонани ҳам кўрсатди менга. Қарийб ўн беш-йигирма қорамол жойлашадиган оғилда фақат битта ҳўкиз боғлаб қўйилган. Вазни ҳам чамамда бирор тонна бор. “Ҳаммаси сеники, ҳатто Астерий ҳам”, деди Ҳанс бақувват қўли билан ҳўкизга ишора қилиб. Назаримда немислар ҳазилга у қадар уста эмас. Ҳанснинг ҳазили ҳам жиддийроқ туюлди менга. Бу тилда сўзлар шиддатли, товушлар кескин, талаффуз аниқ. Душман билан немис тилида гаплашмоқ керак деб бекорга айтилмаган. Шунга қарамай, Гёте ва Шиллернинг шеърларидаги нафосат ва нозикликни ҳеч нарсага тенглаштириб бўлмайди. Яна бир жиҳати борки, немисларда буюк олим ҳам, буюк шоир ҳам ҳамиша муштини ишга солишга тайёр. Шарқона тавозе ва яна нимадир йўқдай бу халқда. Тилининг кескинлиги ҳам шунданми деб ўйлайман. Хуллас, энди менинг катта боғим ва катта ҳўкизим бор. Ва лафзимда фикримни тушунтиришга етгулик немисча сўзим бор. Ҳанснинг юзига қараб уруш тарозуси қай томон оғаётганини англашга уринаман. Ёнига яқинлаштирмайди мени Астерий. “Шар” дейишади бизнинг Мираки томонларда бунақа жониворларни. Билмадим, қандай ўйинлар кўрсатаркан мабодо ечилиб кетгудек бўлса бу шохдор жонивор.\nБир ойдан кўпроқ вақт ўтди орадан. 21 июль. Бекамиз Аглаида хонимнинг таваллуд куни. Боғ ўртасидаги ўтлоқда зиёфат дастурхони ҳозирланди. Меҳмонлар қарийб йигирма киши бор. Ҳанс ва бир мункайган чолдан бошқа ҳаммаси аёллар. Оқшом палласи жой талашаётган майналардек чуғурлашарди улар дастурхон атрофида ўтириб. Бу пайтда мен дарахт устида туриб олма терардим. Ногоҳ оғил эшиги қарсиллганча очилиб кетди ва Астерийнинг баҳайбат шохли боши кўринди. Ўтлоқ саҳнида ўтирган одамларни кўрди жонивор ва ўйноқлаганча шиддат билан югуриб кела бошлади. Чор тарафга қочди саросимага тушиб қолган меҳмонлар. Шу келишда базм столини тагидан шохи билан илиб осмонга кўтарди ҳўкиз. Ва идиш-товоқларнинг жаранг-журинги садоси остида олға югурди. Қий-чув кўтарганча паноҳ истаб уй томон қочиб боришарди аёллар ва болалар. Шохи атрофини ва пешонасини охир бурчагига, занжир боғланган қозиққа ёки бошқа бирор учли нарсага ишқалаш одати бор бу жониворларнинг. Астерий ҳам занжир сиқувидан озурда бўлган ва қичиётган шохларининг тубини ана шундай ишқалайвериб занзир ҳалқасини узиб юборган ёки бўшатган эди, афтидан. Хуллас, Астерий қочиб бораётган издиҳом орасидан Ҳанснинг ўн уч ёшли қизини танлаган ва қизнинг лоларанг юбкасидан бошқа ҳеч нарса кўринмасди унинг кўзига. Қиз қаттиқ чинқирганча мен олма тераётган дарахт тагидан жон ҳолатда югуриб ўтди. Кўзи қонга тўлган Астерий уни таъқиб этиб келарди ҳамон. Қиз қочиб бораётган томонда эса нажот эшиги берк. Қўшни уйнинг баланд деворидан ошиб ўтиш иложсиз. Астерий ҳадемай унга етади ва қудратли шохлари билан… Ногоҳ унинг рўпарасида ҳай-ҳайлаганча Ҳанс пайдо бўлди. Аммо шу лаҳзада нафақат филдай Ҳанс, балки Африка фили бўлса ҳам шохига илиб отишдан қайтмасди Астерий. Шундай бўлди ҳам. Бир ҳамла билан йўлидаги тўсиқни итқитиб ташлаб, қизил юбка томон йўлини давом эттирди. Оний лаҳзаларда рўй берди бу воқеа. Ва мен нима қилаётганимни ўзим ҳам англамаган ҳолда дарахт шохидан ерга сакрадим, балки йиқилиб тушгандирман. Мана, ҳўкиз Астерий ва одам Остон юзма-юз. Оёқларини ерга тиради шиддат билан югуриб келаётган Астерий ва рўпарасида турган жонзотнинг кимлигини, нималигини, кучини ва бошқа жиҳатларини аниқлаб олмоқчидай таққа тўхтаб, ногоҳ осмондан тушган жонзотга қараганча бир зум қотиб қолди. Албатта, унинг ўйлаб олиши учун бир дақиқа эмас, балки бир сония етарли. Шундан кейин шохи билан илиб осмонга отади мени ва яна йўлида давом этади. Албатта, бундай паллада энг машҳур испан матадори ҳам ҳеч нарса қилолмас ва унинг қўлидаги пичоғию қизил латтаси ўзининг қонига беланган бўларди. Оёғини ерга тираганча бошини баланд кўтарди Астерий, қаттиқ пишқирди. Ва мени мўлжалга олди. Бу лаҳза астерий учун ҳеч нарса, аммо мен учун жуда қимматли. Қочишга улгурмайман. Ўзимни бир ёнга ташлаб йиқилиб қолишга улгурган тақдиримда ҳам Сафина омон қолмайди. Сафинанинг ўлими – менинг ўлимим. Шундай ҳолат юз берса, мен ҳам тирик қолмайман. Ҳанс мени омон қўймайди. Чунки Астерийга қараш менинг ихтиёримга топширилган. Унинг занжирини мендан бошқа яна ким ечиб қўйиши ва бу қизиқ томошани ҳўкизбоқардан бошқа ким ҳам уюштириши мумкин!? Ана шу фикрлар миямда яшин тезлигида чарх ураркан, қўлим ҳам яшин тезлигида ҳаракатга келди ва мен икки бармоғим билан Астерийнинг бурун каррагидан тутдим. Ва қаттиқ қисдим. Агар билсангиз, ҳўкизларнинг ахелис товони, яъни энг заиф жойи – бурун карраги. Мен ҳеч қачон бундай қилиб кўрмагандим, аммо қассоб амакимнинг шу йўл билан ҳар қандай ҳўкизни бўйсундиришини кўп кўргандим. Бошини илкис кўтарганча тек қотди Астерий. Биринчи бўлиб Ҳанс ўзига келди ва қандай мўъжиза рўй берганини билиш учун ўрнидан туриб қўрқа-писа биз томонга бир неча қадам қўйди. Англадимки, қўлимнинг ҳар қандай нозик ҳаракатига ҳам бўйсунади энди бу баҳайбат махлуқ. Ва мен тантанавор бир алпозда ҳўкиз бошини Ҳанс томон бурдим. Ранги оқариб кетди унинг ва беихтиёр ортга тисарилди. Энди уй деворининг ташқи бурчаги билан зинапоя ортида тўпланишган ва беркинган жойларидан мўралашарди аёллар. Мен Астерийни оғил томон етакладим ва майса билан қопланган ҳовли бўйлаб тантанавор қиёфада аёллар ёнидан олиб ўтдим. Оғилдан чиқишим билан меҳмонлар ва хонадон соҳиблари даврасига тушиб қолдим. Ҳанс ҳамон титраб-қақшаётган қизини қучоқлаб турар ва унга тинчлантирувчи қандайдир суюқлик ичирарди.\n– Сиз испанмисиз? – сўради ўттиз ёшлардаги латофатли бир хоним табассум билан. Қўрқувдан ўтакаси ёрилаёзган оломоннинг биринчи саволи шу бўлди.\n– Найн, их бин узбекиш. – Жавоб қилдим нафақат қутурган ҳўкиз устидан, балки бу оломон устидан ҳам тўла ғалабага эришганимни ҳис этиб немис тилида.\n– Ўзбекларда сеҳргарлар кўпми?\n– Балки сиз бирон-бир дуо ўқигандирсиз?\n– Қандай дуо ўқидингиз?\n– Астерий сизни тушундими?\n– Агар Астерий яна чиқиб келса, шундай қила оласизми?\nБу саволдан кейин гўё Астерий яна чиқиб келадигандай қўрқув билан ҳамма оғил томонга қаради.\n– Я, я, – деб оғил томон юра бошлагандим, “найн, найн” деганча бир аёл мени маҳкам қучоқлаб олди. Кейин бирдан хурсандчилик бошланиб кетди. Ҳанс столларни яна жойига ўрнатди ва қайтадан дастурхон ҳозирланди. Энди мен давра тўрида, Аглаида хонимнинг ёнида ўтирардим…\nУч йил ўтди орадан. Сафина энди ўн етти ёшда. Уруш тугаган. Сафинанинг амакиси, яъни мени асирга олган офицер жангдан қайтмади. Унинг русларга асир тушганлиги ҳақидаги хабар Ҳансни ва унинг оиласини чуқур қайғуга солди. “Бўлар иш бўлди, энди сен укам ўрнида укамсан, Ҳерманнинг хонасида яшайсан”, деди кунлардан бир кун Ҳанс. Жуда ноқулай сездим ўзимни ва бу таклифга рози бўлмадим. Ҳерман яшаган хонани унинг уй-музейига айлантиришди. Кейин билсам, Ҳерман дурустгина шоир экан, унинг ёзган шеърларини ўқиб таъсирландим ва баъзиларини ўзбек тилига таржима қилиб Сафинага ўқиб бердим. Бизнинг тилимиздаги “ҳаё” деган сўз қизга жуда ёқиб қолди. Бунча майин, бунча оҳангдор дея қайта-қайта такрорлар ва бу сўз маъносини сўрарди. Афсуски, немис тилида бу сўз мазмунини меъёрига етказиб тушунтира олмадим. Шундай бўлса-да, мени кўрдими, худди саломлашгандай “ҳаё-ё-ё” деб қўядиган бўлди қизгина. Немисларда ҳам худди бизникидай “ҳ” товуши бор. Шу сабабли бу сўзни жуда чиройли қилиб айтарди Сафина. Бўлиққина, сербурим ва серчизиқ ҳамда ҳиссиётга тўла ва жуда сезгир лаблари худди ҳуштак чалаётгандай йиғрилар, қошлари ҳам муҳаббат мавсумида рақс тушаётган қора илончалардай бир-бирига яқинлашиб бош кўтарганча титраб турарди. Одатда биз боғдаги баҳайбат дуб соясида ўтирар ва турли мавзуларда суҳбатлашардик. Ана шундай суҳбатларнинг бирида яна ўзбеклар тўғрисида сўраб қолди. Бизнинг қизларимиз кўпроқ қизиқтирарди уни.\n– Ўзбек қизлари қандай бўлади, кимга ўхшайди?\n– Сенга. “Ҳаё” деганда худди бизнинг қизларга ўхшаб кетасан.\n– Ибо десам-чи?\n– Ноз десам-чи?\n– Таман-но десам-чи?\n– Бўлиб айтма. “Таманно” де…\nАммо қулоқ солмасди у ва аёллар аффектига, одатига, юз ифодасига хос сўзларни сўрайверарди. “Иффат”, “фироқ”, “карашма” каби сўзларни қийналиб бўлса ҳам талаффуз қилар ва аёллар руҳий ҳолатини ифодаловчи сўзларнинг бу қадар кўплигидан ҳайратланарди ҳам. Кўп ақлли ва билимли эди қизгина. Боғ адоғида сайр қилиб юриб ногоҳ қалдирғочкулча бутасига дуч келиб қолдим бир куни. “Қалдирғочкулча! Қалдирғочкулча!” деган нидо отилиб чиқди бўғзимдан ва мен ёввойи гиёҳ пойига тиз чўкдим. Ёнимда Сафина борлигини тамом унутгандим шу лаҳзада. Тамом ёлғиз эдим. Қалдирғочкулчани бағримга босдим, унинг бинафшарангга мойил гулларини беқарор бир тарзда ҳидлай бошладим. Вужудимдан сирқиб келаётган ҳиссиётлар қайноқ ёшга айланиб кўзларимдан оқаётганини сезмасдим.\n– Нима бўлди сенга, Остон?! – ҳаяжонини босолмай қичқириб юборди Сафина.\nГул бутасини яна ҳам маҳкамроқ қучоқладим мен.\n– Остон!.. Остон!.. Остон!.. – дея елкамдан қучар ва вужудимни гул бутасидан ажратиб олмоқчидек силкиларди қизгина. Индамай ўрнимдан турдим. Қизга қарашга юзим чидамади. Ўнғайсизландим. Ва таскари қараганча муштларим билан кўзларимни ишқалаб туравердим. Кейин анча жойгача индамай бордик.\n– Нима бўлди? Нега йиғладинг? – дея яна сўроққа тутди Сафина.\n– Сенга тушунтира олмайман, – дедим чуқур хўрсиниб.\nҚандай қилиб унга тушунтирсам деб ўйлаб юрдим. Бизда ҳам шунақа гиёҳ ўсади, болаликда унинг тагида ўтириб ўйнардик, қўғирчоқлар ясардик, Қалдирғочкулча уруғидан мунчоқлар қилиб, қўғирчоқларимиз бўйнига тақиб қўярдик десам, ўша кунги ҳолатимни оқламайди ва қизнинг кўнглида ғубор қолади. Ана шундай хаёллар билан бир куни оғилхона бурчагида ўтириб қўғирчоқ ясашга киришдим. Латта-путта қийқимлари кўп эди бу ерда. Жуда чиройли чиқди қўғирчоқ. Аёл кўринишида, кийимлари пўрим, бошида бинафшаранг қасава, унинг устидан сариқ шоҳи рўмол. Этаги узун парпари кўйлаги ва қора ҳошия тутилган кенг енги айниқса жозибали. Белида заррин камар… Эртага қўғирчоқни унга совға қиламан. Дарвоқе, эрта унинг сўнгги имтиҳони. Ўлкашуносликми ёки музейшуносликми бўйича университетга имтиҳон топширяпти. Туни билан хонасида чироқ ўчмади. Нурафшон деразага қарай-қарай ухлаб қолибман. Эрталаб уйғонганимда Сафина шаҳарга жўнаб кетганди. Орадан уч кун ўтиб қайтди. Бутун оила уни табрикладик, шунда мен бошқалар олдида совғамни топширишга журъат этмадим ва қулай фурсат кутдим. Боғ адоғида хилват гўша бор. Чирмовиқ гуллар билан ўралган яшил томча. Сафинанинг севимли гўшаси. Хонадон аҳлида шубҳа туғдирмаслик учун ҳадеганда у ерга боравермасдим. Астерийга ўт олиб келиш баҳонасида ёлғизоёқ йўлак бўйлаб яшил томча томон юрдим. Ёғоч скамейкада ўтирарди у. Кўзлари юмиқ, киприклари ёйилган қуш қанотидай бўлиб юзига соя солиб турибди. Қизил чорхона матоҳдан тикилган кўйлагини скамейкага ёйиб ташлаган… Шарпамни пайқаб кўзларини очди ва илкис ўрнидан турди. Нимадандир қаттиқ ҳаяжонланарди. Худди кўзларини юмиб хаёлига келтирган ҳолат энди рўпарасида тургандай. Қиз худди мени бағрига босмоқчи бўлгандек қучоғини кенг ёйди-ю, бунга журъати етмагандай яна жойига ўтириб олди.\n– Сафина, сенга совғам бор…\nКиприклари пирпираб кетди унинг ва савол назари билан кўзларимга тикилди.\n– Вой. Ажинача! Ажиначагинам!\n– Қўлимдан олди қўғирчоқни ва бағрига босди. Кейин ўзидан узоқроқ тутиб қаради. – Қаердан олдинг? – деди таажжубланганини яширмай.\n– Ростданми? Ўзинг ясадингми?\n– Мен учунми?\nБош силкиб тасдиқладим.\n– Оти нима бу ажиначанинг?\nҚўғирчоққа ном қўйиш ҳақида ўйлаб кўрмагандим. Нима деяримни билмай тараддудландим. Турли, туман исмлар келди хаёлимга, аммо улардан мосини танлашим қийин кечди. Ва бироз давом этган сукутдан кейин қўғирчоқнинг номини айтдим:\n– Шодия?.. Йўқ, Ажинача бўлақолсин… – деди Сафина ўтингансимон.\nМайса устига чўзала тушиб парпираб нур таратаётган деразага қараб ётдим. Шу сонияда унинг нима қилаётгани, нималарни ўйлаётгани ва қандай ҳолатда турганини кўз олдимга келтиришга ҳаракат қилар ва жўшқин хаёлларга берилардим. Ниҳоят дераза пардасида навниҳол қомати акс этди унинг. Қўлида ниманидир тутиб турибди. Юрагим ҳаприқиб ўрнимдан туриб кетдим. Қўғирчоқ! Ўша мен совға қилган қўғирчоқ! Сафина қўғирчоқни дам бағрига босар, дам унинг либосларини силаб-сийпалар, дам кўксига босиб боласини овутаётган онадек у ён-бу ёнга тебранарди. Лабларининг ҳаракатига қараганда алла ҳам айтмоқда эди, афтидан…\n…Шундан кейин орадан кўп йиллар ўтди. Германиядан қайтганимдан кейин яна қамашди мени. Яна қийноқлар ва сўроқлар… Гапнинг қисқаси, 1955 йили озодликка чиқдим. Қишлоқлар қиёфаси ҳам, ҳаёт ҳам тамом ўзгариб кетибди. Ҳеч ким танимади мени. Қишлоқ қабристони атрофида айланиб юрган бир қариядан Шодиянинг қабрини сўрадим. Биз майсалар гуркираб ўсиб ётган кичкина тупроқ тепача олдида тўхтадик.\n– Мана шу.\n– Аниқ биламан. Ўни қабрга қўйишаётганда отамнинг орқасидан эргашиб келгандим. Қўлимдаги тол чўпни олиб белги бўлсин деб қабр бошига қадаб қўйгандилар отам. Мана ўша чўп кап-катта дарахт бўлибди.\n– Нега “бўлибди” дейсиз, ўзингиз бу ерлик эмасмисиз?\n– Аслида шу қишлоқликман. Урушдан олдинроқ қамалиб кетгандим.\n– Қандай айб билан?\n– Ёмон вақтлар эди, очарчилик… дўконда ишлардим. Бир аёлга бир кафт ун билан бир бўлак нон берганим учун растрата қилиб қамаб юборишган…\n– “Муаззамжоннинг фили суврати” дейишмасмиди ўша аёлни?\n– Ҳа, шундай дейишарди.\n– Балки сиз Султон Остондирсиз?\nЧол менга қизиқсиниб қаради. Ва индамай қўйнидан бир уюм латта олиб қабр тепасидаги тошга суяб қўйди. Қарасам, чиройлигина қилиб ясалган қўғирчоқ. Мен Сафинага ясаб берган қўғирчоқнинг айнан ўзи! Мен ҳам шундай қилдим. Қўғирчоқлар икки томчи сувдек бир-бирига ўхшарди. Бўйи басти ҳам, кийимлари ҳам…\nНогоҳ қулф-калитнинг шақир– шуқиридан ўзимга келдим. Темир эшик даранглаб очилди ва назоратчининг погонли елкаси кўринди.\n…Неча йиллардан бери турманинг зах камерасида ётган маҳбуснинг хаёлига нималар келмайди дейсиз…\n← Аввалги Аввалги Алишер Навоий. Қаро кўзум, келу мардумлуғ эмди фан қилғил (видео)\nКейинги → Кейинги: Абу Бакр Наршахий (899-959)


19 Июнь 2021 12:40\nTASHKENT. Kazinform - Мустақилликнинг 30 йиллиги доирасида Тошкентда икки мамлакат экспертлари иштирокида «Қозоғистон-Ўзбекистон: ўзаро манфаатли ҳамкорликнинг истиқболлари ва истиқболлари» халқаро давра суҳбати бўлиб ўтди.\nТадбир Қозоғистон Республикаси Элчихонаси кўмаги билан «Билим карвони» нодавлат илмий муассасаси томонидан ташкил этилди, деб хабар беради Kazinform .\nТадбирни олиб борган «Билим карвони» директори Фарход Толипов мустақилликнинг 30 йиллиги икки мамлакат ўртасидаги ҳамкорликнинг сиёсий, иқтисодий, маданий-гуманитар ва дипломатик жиҳатларини муҳокама қилиш учун яхши сабаб бўлганини таъкидлади.\nҚозоғистон элчиси Дархан Сатибалди эътиборни Ўзбекистон-Қозоғистон муносабатларининг ҳозирги юқори даражасига, барқарор ва самарали алоқалар орқали эришилган яхши қўшничилик ва стратегик шерикликка қаратди.\n«Мустақиллик даврида Қозоғистон ва Ўзбекистон кўп асрлик дўстлик тўғрисидаги иккита муҳим ҳужжатга: Абадий дўстлик шартномаси ва Стратегик шериклик тўғрисидаги шартномага асосланади. Сўнгги йилларда мамлакатларимиз ўртасидаги ўзаро таъсир сифат жиҳатидан янги босқичга кўтарилди. Ҳамкорликнинг барча соҳаларида ажойиб натижаларга эришдик. «Қозоғистон ва Ўзбекистон икки томонлама муносабатлар тарихининг янги саҳифасига ўтдилар«, – деди Дархан Сатибалди.\nҚозоғистон дипломати иштирокчиларга икки мамлакат ўртасидаги халқаро ва минтақавий сиёсат, савдо-иқтисодий, сармоявий ва маданий-гуманитар ҳамкорлик бўйича ўзаро алоқалар тўғрисида маълумот берди.\n» Қозоғистон-Ўзбекистон алоқалари ҳамкорликнинг барча соҳаларида яхши ривожланиб, икки томонлама ҳамкорликнинг муваффақиятли моделига айланди, бу Марказий Осиёда барқарорлик ва хавфсизлик кафолати ҳисобланади«, - деди у.\nМодератор Фарход Толипов ўз нутқида ҳозирги кунда янги даврни бошдан кечираётган икки мамлакат мустақиллиги арафасидаги интеграция жараёнининг тарихий жиҳатларига тўхталиб ўтди.\n»Кейинги босқич - кучларни Марказий Осиё минтақаси ҳамкорлигига саъй-ҳаракатларни йўналтириш. Айни пайтда минтақа давлатлари биргаликда ХХІ асрда Марказий Осиёни ривожлантириш учун дўстлик, яхши қўшничилик ва ҳамкорлик тўғрисида беш томонлама ҳукуматлараро ҳужжатни тайёрламоқда«, - деди Фарҳод Толипов.\nНұр-Сұлтанда инфекция стационарларында төсек-орын саны артты


hidoyat.uz – “Мовароуннаҳр” нашриётининг сайти - Ваъда вафоcи билан гўзал\nВаъда вафоcи билан гўзал\nАллоҳ таоло имонли кишиларни таърифлаб бундай марҳамат қилади: “Улар (мўминлар) (одамларнинг берган) омонатларига ва (ўзаро боғлаган) аҳд-паймонларига риоя этувчидирлар” (Мўминун, 8).\nВафодорлик юксак инсоний фазилат. Зеро, Расулуллоҳ (соллаллоҳу алайҳи ва саллам) аҳдига вафо қилишда биз умматларга муносиб ўрнак бўлганлар. У зотнинг бирор марта ҳам ваъдасига хилоф иш қилмаганлари тарихдан маълум.\nАбу Ҳурайрадан (розияллоҳу анҳу) ривоят қилинади: Набий (соллаллоҳу алайҳи ва саллам) бундай дедилар: «Аллоҳ азза ва жалла дейди: “Мен Қиёмат куни уч тоифа одамга даъво қиламан: Менинг номим бирла онт ичиб, ваъда бериб, ваъдасига вафо қилмаганга, озод одамни (қул қилиб) сотиб, пулини еганга ва бир одамни ёллаб ишлатиб, сўнг\nВаъда ҳар хил бўлади.\nБаъзилари ёмонликка хизмат қилади. Расулуллоҳ (соллаллоҳу алайҳи ва саллам): “Ким бир ишга қасам ичиб, кейин у ишда яхшилик йўқлигини билса, дарҳол қасамига каффорат бериб, яхши ишни қилсин”, дедилар (Имом Муслим ривояти). Демак, ёмонликка хизмат қилувчи ваъдани бузиш гуноҳ эмас, балки савобдир.\nВаъдаларнинг энг улуғи банда билан Аллоҳ ўртасидаги аҳддир. Зеро, Аллоҳ таоло одамни яратди, унга турли неъматлар берди ва бу ҳақиқатни банда билиб, эътироф этишини, Аллоҳнинг меҳрибонлигидан хабарсиз бўлмаслигини, инкор этмаслигини хоҳлади.\n«Мен сизларга (дунёда) билдириб: “Эй Одам болалари! Шайтонга ибодат (итоат) қилманглар, чунки у сизларга очиқ душмандир. Менга ибодат қилингиз! Мана шу тўғри йўлдир”, демаганмидим?» (Ёсин, 60–61).\nМусулмон киши ўтмишига назар солиши ва ундан тўғри хулоса чиқариб, шукр қилиши зарур. Ўтмишини унутиб, шукрдан юз ўгириш неъматга хиёнат ҳисобланади. Шифо берсанг, бой қилсанг, сени унутмайман, дея ваъда бериб, бажармаслик келгусидаги яхшилик ва неъматнинг заволига сабаб бўлади. Мадина аҳлидан Саълаба деган киши ансорийлар билан суҳбатлашиб ўтирганида: “Агар Аллоҳ таоло менга Ўз фазлидан мол-дунё ато этса эди, ҳар бир ҳақдорнинг насибасини ўрнига қўярдим, муҳтожларга садақалар берардим, қариндошларим ҳолидан хабар олардим”, деб ваъда беради. Оз фурсатда амакиваччаси оламдан ўтиб, катта меросга эга бўлади. Аммо берган ваъдаларидан бирортасини бажармайди. Унга танбеҳ учун қуйидаги ояти карима нозил бўлади:\n«Улар орасида: “Агар бизга (Аллоҳ) фазли (бойлиги)дан берса, албатта, садақа қилурмиз ва солиҳ (киши)лардан бўлурмиз”, деб Аллоҳ билан аҳдлашадиганлар ҳам бор. Аллоҳ уларга фазлидан берганида эса, (улар) унга бахиллик қилдилар ва юз ўгириб кетдилар» (Тавба, 75–76).\nДинимиз инсонларни аҳдни бажаришга, ваъдага вафо қилишга ундар экан, айниқса, тижоратчилар орасида ва турли иқтисодий муносабатларда ваъдани ўз вақтида бажариш энг муҳим асос бўлиши алоҳида таъкидланади. Аллоҳ таолонинг бир неча буйруқлари бор: «...Аҳдга вафо қилинглар! Зеро, аҳд-паймон (қиёмат куни) сўраладиган ишдир» (Исро, 34). «Аҳдлашганингизда, Аллоҳга берган аҳдингизга вафо қилингиз! Аллоҳни кафил қилиб, ичган қасамларингизни (Аллоҳ номи билан) мустаҳкам қилганингиздан кейин бузмангиз! Албатта, Аллоҳ қилаётган ишларингизни билур» (Наҳл, 91).\nИнсоннинг аҳдига вафо қилиши дунёда улуғлик топишига, охиратда мағфират ва марҳаматга эришувига асос бўлиши ушбу ояти карима мазмунида очиқ кўринади: «“...Сизларга инъом этган неъматимни эслангиз, аҳдимга вафо қилингиз, токи Мен ҳам сизларнинг аҳдингизга вафо қилай ва Мендангина қўрқингиз!» (Бақара, 40).\nҚашқадарё вилояти Қамаши тумани “Санчиқул” жоме масжиди имом-хатиби


Украина ядровий материалларни йўқ қилишга рози бўлди\n22 май 2022, Тошкент вақти: 04:09\nапрел 13, 2010\nВашингтонда ўтаётган ядровий хавфсизлик саммитида Украина президенти Виктор Янукович ўз мамлакати эга бўлган ядровий материалларни буткул йўқ қилишга розилик берган.\nОқ уй расмийларига кўра, Украина бир нечта ядровий қурол ишлаб чиқариш учун етарли бўлган юқори даражада тўйинтирилган уран моддасини 2012 йилга қадар йўқ қилишни мўлжалламоқда.\n- Украина бу қарори билан қуролсизланиш жараёнида етакчиликни қўлдан бой бермай, юқори даражада бойитилган уран моддаларига эга бўлган минтақани ядровий қуроллардан ҳоли қилиш йўлида илдам ҳаракатланаётганини намоён этмоқда, деди Оқ уй матбуот вакили Роберт Гиббс.\nВашингтондаги икки кунлик ядровий хавфсизлик саммитида Украина дохил 47 давлат раҳбарлари қатнашмоқда. Глобал ядровий хавфсизликни мустаҳкамлаш, ядровий терроризм хавфи, жумладан, ядровий материалларнинг террорчилар қўлига тушиб қолиши олдини олиш каби масалалар саммитда муҳокама этилаётган асосий мавзулардир.\nОбама маъмуриятида аксилтеррорчилик ва қуролсизланиш масалалари бўйича маслаҳатчи Жон Бреннан ядро қуролининг Ал-Қоида каби террорчи гуруҳлар қўлига тушиб қолиши эхтимоли бугунги кунда энг йирик таҳдидлардан бири эканини айтди.\n- Ядровий терроризмнинг бугунги кунда миллатимиз ва глобал хавфсизлик учун кун сайин ортиб бораётган таҳдид экани айни ҳақиқатдир, деди Жон Бреннан.\nҲозирги кунда ер юзида 1600 тонна юқори даражада тўйинтирилган уран моддаси борлиги ҳисоблаб чиқилган. Бундан ташқари, жаҳон бўйлаб яна 500 тонна (ядровий қуролнинг иккинчи муҳим компоненти ҳисобланган) плутоний моддаси ишлаб чиқарилган. Бу эса 120 минг ядровий қурол ишлаб чиқариш учун етарлидир.


«Бугун халқ том маънода уйғонди» –...\n07.12.2019 23:24 0 3731\nСоҳибқирон Амир Темур бобомиз «Давлат қонунлар асосида қурилмас экан, ундай салтанатнинг шукуҳи, қудрати ва таркиби йўқолади», деб таъкидлаган эдилар. Шу нуқтаи назардан, Конституция ва қонун устуворлигини таъминлаш биз бунёд этаётган демократик ҳуқуқий давлатнинг бош мезони ҳисобланади.\n«Конституция ва қонун устуворлиги – фаровон ҳаёт гарови» деган тушунча фуқароларимизнинг онги ва қалбида чуқур ўрин эгаллаши ҳамда ижтимоий эҳтиёжга айланиши учун қуйидаги масалаларга алоҳида эътибор қаратиш лозим, деб ҳисоблайман.\nБуюк юнон олими Афлотун шундай деган эди: «Халқ қонунларга эҳтиёж сезиб, уларни пухта ўрганса, бу фақат унинг ўзига фойда келтиради. Акс ҳолда қонундан кўзланган мақсадга эришиб бўлмайди».\nУчинчидан, оммавий ахборот воситалари қонунийликни қарор топтиришда чинакам «жамият кўзгуси»га айланиши керак.\nҲуқуқшунос олимларнинг бундан бир неча аср аввал «Ҳуқуқни англаш масъулият ҳиссини ривожлантиради», деб айтган ҳикматли сўзлари ҳеч қачон ўз долзарблигини йўқотмайди. Бошқача айтганда, Конституция ва қонунларга ҳурмат, ҳуқуқий онг ва маданият ҳар бир фуқаронинг, ҳар бир мансабдор шахснинг ҳаёт ва фаолият тарзига айланмоғи керак. Лекин ана шундай ҳуқуқий масъулиятни бугун ҳаммада ҳам шакллантира олаяпмизми?\nЯширишнинг ҳожати йўқ, олий ўқув юртига ўқишга кириш, тадбиркорликни бошлаш учун рухсатнома ёки лицензия олиш, солиқ тўлаш каби кўп-кўп кундалик ҳаётий масалаларни ҳал этишда «қонунни четлаб ўтиш» бизнинг шароитимизда ёмон бир одатга айланган эди.\nБундай иллатнинг илдизларини қирқишга қаратилган ишларни, қандай қийин бўлмасин, аста-секин амалга оширмоқдамиз. Жумладан, болаларни боғчага жойлаштиришга электрон навбат, мактаблар ва олий таълимга ўқишга қабул қилишда очиқ ва ошкора тартиблар яратилди. Шунингдек, «ягона дарча» тамойили асосида 100 дан ортиқ давлат хизматлари кўрсатилмоқда.\nХалқимизда «Қарс икки қўлдан чиқади», деган мақол бор. Агар ўйлаб қарасак, бу мақол Конституциямиз нормаларига ҳам тўла мос келади. Яъни Асосий қонунимизда фуқароларнинг ҳуқуқ ва эркинликлари билан бирга, уларнинг бурч ва мажбуриятлари ҳам аниқ белгилаб қўйилган.\nҲар бир соҳа ва йўналиш, таълимнинг барча босқичлари учун ҳуқуқий маданиятни юксалтиришнинг илмий асосланган дастури тайёрланиши керак. Бунда, авваламбор, Конституцияни ўрганишга жиддий ёндашиш лозим. Умумтаълим мактаблари учун «Конституция алифбоси», «Конституция сабоқлари», «Конституция асослари» каби дарсликларни яратиш зарур, деб ҳисоблайман.\nКонституцияда халқ давлат ҳокимиятининг бирдан-бир манбаи сифатида муҳрлаб қўйилган ва бунда чуқур маъно бор. Бу қоидалар мамлакатимизда демократия умуминсоний тамойилларга асосланиши, давлат ўз фаолиятини фақат инсон ва жамият фаровонлигини кўзлаб амалга оширишини англатади. Буни биргина шу йилнинг ўтган даврида Халқ қабулхоналарига келиб тушган 880 мингдан ортиқ мурожаатнинг 510 мингдан зиёди ижобий ҳал этилгани ҳам тасдиқлайди.\nБу йилнинг ўзида «Шахсга доир маълумотлар тўғрисида»ги, «Жабрланувчи, гувоҳларни ва жиноят процессининг бошқа иштирокчиларини ҳимоя қилиш тўғрисида»ги қонунлар қабул қилинди. Шунингдек, Халқаро меҳнат ташкилотининг «Мажбурий меҳнат тўғрисида»ги, «Саноат ва савдода меҳнат инспекцияси тўғрисида»ги конвенциялари ратификация қилинди. Бу бизнинг мажбурий меҳнатга қарши курашиш борасидаги қатъий ва ўзгармас позициямизни ифода этади.\nЖорий йилда «Меҳр-1» ва «Меҳр-2» инсонпарварлик тадбирлари муваффақиятли амалга оширилди. Ана шу тадбирлар доирасида Яқин Шарқдаги қуролли можаролар майдонидан, Афғонистондан 261 нафар фуқаро, асосан аёллар ва болалар юртимизга қайтариб олиб келинди. Уларга зарур тиббий ва моддий ёрдам кўрсатилди.\nМиллий стратегия доирасида инсон ҳуқуқларини ўқитишнинг узлуксиз тизимини яратиш, умумтаълим мактаблари, олий ўқув юртлари, кадрларни қайта тайёрлаш марказларида «Инсон ҳуқуқлари», «Бола ҳуқуқлари», «Аёллар ҳуқуқлари» номли махсус ўқув курсларини жорий этишнинг вақти-соати келди, деб ўйлайман.\nБугунги кунда маҳаллий ва хорижий нуфузли экспертлар иштирокида биз «Виждон эркинлиги ва диний ташкилотлар тўғрисида»ги қонуннинг янги таҳрири устида иш олиб бормоқдамиз. Ушбу қонун фуқароларимизнинг виждон ва эътиқод эркинлиги борасидаги конституциявий ҳуқуқларини тўла таъминлашга хизмат қилади.\nЖорий йилда Конституциямизнинг 46-моддасига асосан «Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида»ги ҳамда «Хотин-қизларни тазйиқ ва зўравонликдан ҳимоя қилиш тўғрисида»ги қонунлар қабул қилинди. Мазкур қонунларни изчил амалга оширишда парламент ва жамоатчилик назорати ниҳоятда зарур, деб ўйлайман.\n«Янги Ўзбекистон – янги сайловлар» шиори остида ўтаётган бу кампания мамлакатимиз сиёсий ҳаётидаги ғоят муҳим воқеадир.


«Мусулмонларнинг Андалусиясидан бизга 30 та китоб қолди. Ўша китобларни ўқиб, атомни парчалашга эришдик.\nАгар биз ёқиб юборган ана ўша буюк Ислом цивилизациясига тегишли ярим миллион китоблар ҳам қолганида нима бўларди?\nДарҳақиқат, агар ўша китобларни ёқиб юбормаганимизда, ҳозир фазодаги галактикалар орасида сайр қилиб юрган бўлардик».\nНобель мукофоти соҳиби, физик олим\nСалафи солиҳлар фарзандларига Абу Бакр ва Умар розияллоҳу анҳумони яхши кўришни худди Қуръондан бир сура ўргатгандек ўргатардилар.\nИбн Жавзий раҳимаҳуллоҳ\nАёл ўзи бемор бўлса ҳам эрининг дори ичишига кўмаклашади.\nАёл ўзи ғамга ботган бўлса ҳам эрига тасалли беради.\nАёл ўзи чарчаган бўлса ҳам эри учун бедор бўлади.\nАёл танимаган кишисининг мусибати учун ҳам қайғуриб, йиғлайди.\nШундай экан, жуфтларингизга мулойимроқ бўлинглар, эркаклар.\nКАСАЛЛИК, ДОРИ, ШИФО\nРабийъ ибн Хайсам раҳимаҳуллоҳ ҳамсуҳбатларидан:\n«Касаллик нима? Дори нима? Шифо нима?» деб сўрадилар.\nЎтирганлар: «Билмаймиз» дейишди.\nШунда у киши: «Касаллик - гуноҳлардир. Дори - истиғфордир. Шифо - ўша гуноҳларга қайтмасликдир» дедилар.\nЎлимни яхши кўрувчилар\nХолид ибн Валид розияллоҳу анҳу Кисрога қуйидаги мазмунда мактуб юбордилар: «Исломга кир, саломат бўласан. Акс ҳолда сенинг олдингга шундай кишилар билан бораманки, сизлар ҳаётни яхши кўрганингиздек, улар ўлимни яхши кўрадилар».\nКисро ушбу мактубни ўқигач, Син (Хитой) подшоҳига мадад ва ёрдам сўраб мактуб юборди. Хитой подшоҳи унинг сўровига «Эй Кисро, тоғни жойидан кўчиришни ирода қилса, кўчира оладиган қавм билан курашишга менинг куч-қувватим етмайди» деб жавоб хати йўллади.\nДругие материалы в этой категории: « “Хафа бўлиш йўқ”ми ё бор??\t“Сизлар Моликка эргашасизлар, биз эса Қуръон ва Суннатга эргашамиз” »


19:03 / 17.07.2017\nЖорий йил давомида Telecom Italia Сан-Маринода 5G’га ўтиш учун асосий инфратузилмани тайёрлайди. Кутилишича, республика 2018 йилнинг охирига келиб янги авлоддаги тармоққа ўтади. Telecom Italia Милан ва Туринда ҳам синовлар ўтказмоқда.\nҲозирда мобиль операторлар бутун дунё бўйлаб 5G технологиясини синовдан ўтказмоқда. Жанубий Корея, Хитой ва АҚШдаги компаниялар бу борада анча яхши натижаларга эришган.


1 июлдан бошлаб бетон тайёрлаш машиналари божхона тўловларидан озод этилади / Янгиликлар, фикрлар, воқеалар | Ўзбекистон\n20 мая 2020 54 0\nЎзбекистонда импорт қилинадиган юк машиналари, қурилиш, махсус техниканинг айрим турлари божхона тўловларидан озод этилди. Бу ҳақда “Курсив” нашри Ўзбекистон Президентининг қарорига таянган ҳолда хабар беради.\nЙил охиригача жами 27 номдаги янги техника божга тортилмайди. Уларнинг орасида йўл чизиқларини чизиш машиналари, бульдозерлар, юк кўтариш қобилияти 50 тоннагача бўлган автокранлар ва бошқа турдаги ускуналар бор.\nШунингдек, 1 июлдан бошлаб кўп қаватли тураржой бинолари қурилишида қўлланадиган бетон тайёрлаш ва уни қуйиш учун шакллар тайёрлаш учун машиналар ҳам тўловлардан озод этилади.\nТадбиркорлар қурилишда қўлланадиган ҳар қандай турдаги машиналар ва ускуналарни импорт қилганда божхона тўловларини тўлашни 120 кунгача кечиктиришга умид қилишлари ҳам мумкин. Бу имтиёз 2020 йилнинг 1 июлидан 2023 йилнинг 1 июлига қадар амал қилади.\nЮқорида санаб ўтилган чоралар Сирдарё ва Бухоро вилоятларида юз берган фавқулодда вазиятларнинг оқибатларини тезроқ бартараф этиш учун қабул қилинган. Давлат шундай преференциялар ёрдамида қурилиш ташкилотларини қўлла-қувватлашни режалаштирган.\n04 июнь 2020 9 0\n03 июнь 2020 19 0\n03 июнь 2020 22 0


Qalampir.uz | Мирзиёев таътилдалигида унинг вазифасини ким бажаради?\nЖамият\t05 Август 13:11 17438\nЯна бир жиҳат борки, у барчада қизиқиш уйғотади. Президент таътилда бўлганида унинг вазифасини ким бажаради. Конституциянинг Ўзбекистон Республикасининг Президенти тўғрисидаги XIX бобида давлат раҳбарининг таътили ҳақида бирор банд келтирилмаган.\nБобдаги 96-моддада Ўзбекистон Республикасининг амалдаги Президенти ўз вазифаларини бажара олмайдиган ҳолатларда унинг вазифа ва ваколатлари вақтинча Ўзбекистон Республикаси Олий Мажлиси Сенати Раисининг зиммасига юклатилиши белгиланган, холос.\nМаълумот учун, Шавкат Мирзиёев 2003 йил 13 декабрдан 2016 йил 14 декабргача Бош вазир сифатида фаолият юритган. 2016 йилда ўтказилган сайловлар натижасига кўра, Ўзбекистон Президенти бўлди. Шавкат Мирзиёев Бош вазир бўлишдан аввал Самарқанд ва Жиззах вилоятларига ҳокимлик қилган.\nШу ўринда Марказий Осиё давлат раҳбарларининг таътилига тўхталиб ўтсак. Бу борада Қозоғистон Президенти қонунга мувофиқ 45 кунлик ҳақ тўланадиган таътилга чиқиши мумкин. Қозоғистоннинг янги Президенти Қосим-Жомарт Тоқаевнинг таътилга чиққани ҳақида ҳозирча маълумотлар берилмади. Аммо Қозоғистоннинг биринчи Президенти Нурсултон Назарбоев ёзда таътил олиб, Туркия ёки БААда дам оларди.\n2017 йил ноябрида ҳокимиятга келган Қирғизистон Президенти Сороонбай Жээнбековнинг ҳозиргача таътилга чиққани ҳақида расмий маълумотлар бўлмаган. Аммо собиқ Президент Алмазбек Атамбаев таътилини Иссиқкўлда ёки Туркияда ўтказарди.\nТожикистон Президенти Имомали Раҳмоннинг таътили ҳақида шу вақтгача бирор марта ҳам маълум қилинмаган.\nТуркманистон Президенти Гурбангули Бердимуҳамедов эса ҳар ёзда таътилга чиқади. У таътилини Каспий денгизи бўйича Аваз курортида китоб ёзиш, мусиқа басталаш ва албатта, велосипед учиш билан ўтказади. Айниқса,Туркманбошининг бу йилги таътили дунё миқёсида катта шов-шувга сабаб бўлди. Бердимуҳамедовнинг 10 кундан ортиқ кўринмай қолиши ортидан "Арқадағ" вафот этгани ҳақида хабарлар тарқалди. Орадан бир неча кун ўтиб эса Бердимуҳамедов телевидениеда кўриниш берди.\nШавкат Мирзиёев таътил\n03 Декабрь 12:25 36294\n04 Декабрь 12:35 18906


27 феврал 2021, Тошкент вақти: 11:12\nСамарқанд вилояти Жартепа ўтказиш пости\nСамарқанд вилоятининг Тожикистоннинг Панжакент тумани билан чегарадош Жартепа ўтказиш пункти божхоначилари ҳар бир енгил машинани 3-4 соатлаб текширувдан ўказмоқда.\nБу ҳақда Озодликка шикоят қилган тожикистонлик ҳайдовчилар иддаосича¸ ўзбек божхоначилари машина ғилдираклари, газ тўла баллонларини ечишга, захира ғилдиракни очиб кўрсатишга мажбурламоқда.\nСамарқанд вилояти божхона бошқармасининг Озодлик гаплашган мулозими, ҳайдовчилар шикояти ўринли эканини эътироф этган ҳолда¸ текширувларнинг Тожикистондан келаëтган наркотик моддалар контрабандаси йўлини тўсиш учун кучайтирилганини билдирди.\nОзодлик гаплашган панжакентлик ҳайдовчилардан бири¸ ҳар ой Ўзбекистонга камида беш-олти марта йўловчи ташишини айтади.\nБожхонадан ўтишда муаммога учрашдан чўчиб¸ шахси сир қолишини сўраган бу суҳбатдош ¸ соатлаб текширувларнинг март ойидан бошланганини билдирди.\n“Етти ойдан буён ҳар ойда 60 доллар божхона тўлови қилиб, Ўзбекистонга қатнайман. Кимнидир касалхонага, кимнидир аэропортга олиб чиқаман. Чегараларимиз очилиб¸ жуда ҳам хурсанд бўлган эдик. Божхоначилар ҳар бир машинани 15-20 минут текшириб, ўтказиб юборарди. Март ойидан бошлаб, шароит ўзгарди. Ҳар бир машина камида 3-4 соат текширилаяпти”.\nТожикистон фуқароси машинаси ғилдирагини ечмоқда\nБу ҳайдовчи, божхоначилар машинанинг қўлда ечиш имкони бўлган ҳамма жойини очиб кўрсатишни талаб қилаëтганини айтади.\n“Ҳар бир машинани боксга киритади. Кейин, эшикларнинг обшивкасини, ўриндиқларни ечасан¸ дейди. Уларни ечиб кўрсатганимиздан кейин, тўртта ғилдиракни ечтиради. Запаскани очиб кўрсат, дейди. Бу ҳам етмагандек, газ тўлдирилган баллонларни ҳам ечасан, дейди. Ахир, мумкинмас, бу техника хавфсизлигига қарши десак ҳам, устимиздан масхара қилиб, ечтиради. Ана шунақа қилиб 3-4 соатдан божхонада қолиб кетаяпмиз. Тунов куни аэропортга одам олиб кетаётган эдим, улар кеч қолишини билиб, таксида кетаверинглар, дедим. Наҳотки, шундай катта бир божхона постида машиналарни текширадиган аппарати бўлмаса?”\nИсми сир қолишини сўраган яна бир ҳайдовчи Ўзбекистонга кирадиган бошқа ўтказиш пунктларида вазият бундай эмаслигини билдирди.\n“Мен, Бекободдан ҳам, Ойбек постидан ҳам кўп ўтганман. У постларда машинани наркотик модда, ўқ-қуролдан текшириб кўрадиган аппаратдан шундай ўтказади, тамом. Жартепа постида эса аввал итни искатиб текширади, бу ҳам етмагандек, яна ҳамма жойини очтириб ташлайди. Баъзи, божхоначилар яхши, ўзлари ёрдам бериб туради. Лекин битта Шурик дегани бор, бошингда масхара қилиб, у ёқни еч, бу ёқни еч деб издеваться қилади. Яқинда юролмайдиган бир касални олиб кетаётган эдим, ўшани тушириб қўймоқчи бўлди. Яхшиям, бошқа божхоначилар орага кирди. Ҳозир божхона олдида ҳар куни 15-20та машина навбат бўлиб қолаяпти”\nМашина эшикларидаги қопламалар ҳам очиб текширилмоқда\nЎзбекистон Божхона қўмитасининг Самарқанд вилояти бошқармаси мулозими, Озодлик билан суҳбатда ҳайдовчиларнинг шикоятлари ўринли эканлигини айтди.\n“Бу бор гап. Тўғри, сўнгги пайтларда наркотик моддаларнинг Ўзбекистонга кириб келишига қарши назоратни кучайтирганмиз. Жартепа ўтказиш пости ҳозирча автомобилларни сканер қиладиган мосламага эга эмас. Тожикистонлик ҳайдовчилар уч-тўрт соатлаб чегарада қолиб кетаётгани ҳақида бизга ҳам шикоят қилган. Автолуовларни ичкарисигача сканер қиладиган аппаратлар билан таъминланишини сўраб, биз қўмитага расман мурожаат қилганмиз. Яқин орада бу муаммо ҳал бўлади ва тожикистонлик меҳмонларимиз узоқ кутиб қолмайди, деб умид қиламан”, деди бошқарманинг ўзини таништирмаган мулозими.\nАфғонистонда ишлаб чиқарилган наркотик моддаларнинг бир қисми Тожикистон орқали қўшни давлатларга ва ундан кейин Россияга ўтказилади.\nЎзбек-тожик чегарасида наркотик моддаларни ташувчи курьерлар қўлга олингани ҳақида озодлик хабар берган эди.\n20 май куни Озодлик 100 дан ошиқ цемент ортилган фура ўзбек-қирғиз чегарасидаги Дўстлик божхона постидан Ўзбекистонга киритилмаётгани ҳақида хабар берган эди.\nХудди шу куни Ўзбекистоннинг Туркманистон билан чегарасидаги Олот-Фароб божхона постида турк ширкатларига оид 50 дан зиëд юк машинаси ва уларнинг 100 га яқин ҳайдовчиси 29 кундан бери Туркманистонга ўтказилмай Ўзбекистонда турган эди.\nҲозирча Ўзбекистон Божхона қўмитаси бу жараëнларга оид расмий изоҳ берганича йўқ.\nБожхонанинг собиқ раҳбари Муиджон Тоҳирийга суд ҳукми ўқилди\nҚирғиз-қозоқ чегарасида 300га яқин юк машинаси 10 кундан бери Қозоғистонга ўтолмай турибди (ВИДЕО)


Сизга юклаш ва тушириш, қурилиш ва монтаж ишлари учун ишончли автокран зарурми? PALFINGER SANY STC350 35 тонналик автокранлари айнан Сиз учун. Биз Ўзбек-Хитой Савдо Уйи билан биргаликда Сизга қисқа вақт ичида автокранларни лизинга ҳарид қилишингизга ёрдам берамиз.\nҲали ҳам ўйлаябсизми? Бизга эса қўнғироқлар келишни бошлади!\n«PALFINGER SANY STC350» техник тавсифи:\nЮклаш қуввати: 35 тн\nДвигатель: Cummins Jurnal 325 31\nДвигательнинг шассидаги қуввати: 239 кВт\nАсосий найзанинг узунлиги: 11,5 м\nНайзанинг тўлиқ узунлиги: 41.5 м\nНайзанинг тўлиқ узунлиги + “гусек”: 50,7 м\nОғирлиги: 37.2 т


БОЛАЛАРДА АНЕМИЯ: КАСАЛЛИКНИ ОЛДИНИ ОЛИШДА ДАСТЛАБКИ ЧОРАЛАР НИМАЛАРДАН ИБОРАТ? — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Madaniyat/БОЛАЛАРДА АНЕМИЯ: КАСАЛЛИКНИ ОЛДИНИ ОЛИШДА ДАСТЛАБКИ ЧОРАЛАР НИМАЛАРДАН ИБОРАТ?\n0 1 471 1 minute read\nЁш болаларда камқонлик муаммоси ижтимоий аҳамиятга эга. Боланинг тўғри ривожланиши, тенгдошларидан жисмонан ва ақлан орқада қолмаслиги учун бу касалликка бефарқ бўлмаслик керак. Ушбу касаллик борасидаги саволларимизга Республика ихтисослаштирилган гематология илмий-амалий тиббиёт маркази бўлим мудири, олий тоифали шифокор Назокат Орипова жавоб беради.\n— Болада камқонлик белгиларини сезган ота-она, энг аввало, қон текширувларини амалга ошириши зарур. Қондаги эритроцитлар ва гемоглобин сонининг кўрсаткичлари орқали ташхис қўйилади. Гемоглобин миқдори 110 г/л дан эритроцитлар 3,5 х 10¹² г/л дан кам бўлса, анемия ташхиси қўйилади. Бу кўрсаткич анемиянинг енгил даражасига тегишли. Ўртача анемия қуйидаги кўрсаткичлар билан белгиланади: гемоглобин 90 г/л дан кам, эритроцитлар 2,5х10¹² г/л гача, оғир даражадаги камқонликда эса 70 г/л дан кам, эритроцитлар 2,5х10¹² г/л дан кам бўлади. Болада камқонлик аниқланганда нафақат гематолог, балки гастроэнтеролог, нефролог ва педиатларга ҳам мурожаат қилиш ҳоллари учрайди.\n— Камқонликни даволашнинг босқичлари тўлиқ шифокор назорати остида ўтиши лозим. Агар болада анемиянинг енгил кўриниши кечаётган бўлса, темир моддасига бой бўлган овқатлар ва қўшимча витаминлар берилади. Такрорий камқонлик юзага келмаслик учун ушбу жараённи тўхтатмаслик зарур. Рационда мол гўшти жигари, дуккакли экинлар, денгиз маҳсулотлари, янги сабзавот ва мевалар, кўкатлар ўрин олиши керак. Темир препаратлари ва витаминлари кўрсатилган дори-дармонларни шифокор тайинлайди.\n— Анемияни олдини олиш борасида қандай тавсиялар берган бўлар эдингиз?\n— Темир танқислиги камқонликнинг асосий сабаби эканлигини ҳисобга олсак, тўғри овқатланишнинг аҳамияти жуда катта. Бола туғилмасиданоқ олдинроқ ҳомиладор аёллар соғлом овқатланишга, етарлича ухлаб дам олишга эришиши зарур. Илк 6 ойликда она сутига қўшимча овқатлар қўшиб бориш зарур. Катта ёшдаги болалар учун турли хил овқатланиш балансини ташкил қилиш керак. Чақалоқларни иложи борича очиқ ҳавода бўлиши ва қуёш ванналарини қабул қилдирилиши муҳимдир. Агар бу етарли бўлмаса, витамин-минерал комплекслари ва таркибида темир моддаси сақловчи препаратлардан фойдаланиш мумкин. Шуни алоҳида таъкидлаш зарурки, темир организмга яхши сўрилиши учун С витамини жуда зарур. Сут, чой ва кофе каби маҳсулотлар эса темир моддасини сўрилишига қаршилик кўрсатади.\nПрезидент совғалари ҳудудларга жўнатилди


“Солиҳа Аёл – иймоннинг ярми” « Ўзбекистон Халқ Ҳаракати\n“Солиҳа Аёл – иймоннинг ярми”\n03 November 2017 - 11:29\nБир синфдошим бор. Ўзи жуда яхши йигит, аммо ибодатсиз, кайфу сафога берилган, таралла бедод йигит. Қанча гапирсам ҳам парвойига олмасди. Шу учун, ўртамиздаги ришта фақатгина синфдошлик нуқтаи назаридангина қолганди. Вақтлар ўтиб уйланадиган бўлди. Тўй “дискотечний” бўлгани учун бормадим. Келин тараф ҳам ўзига ўхшаган казо-казолардан экан. Тўйда роса маишатбозлик, оқи-ю, қизилидан бўлганини тўйдан кейин билдим.\nВақтлар ўтиб дўстим ўзгара бошлади…. ва бир кун олдимга келди. Ҳамма нарсани бошидан айтиб берди. Келинг, бўлган воқеани унинг тилидан айтиб бера қолай.\n“Тўй тугаб, Илк никоҳ кечаси куни уйга кирдим. Озгина кайфим бор эди. Дўстлар билан ичгандик. Не кўз билан кўрайки аёлим жойнамоз устида ўтирибди. Ғалати туюлди. Бир оз ўнғайсизландим. Намозини тугатгач, кайфим зўрлик қилиб тегинаман дедим. Лекин “илтимос, бугунча ётиб уҳлайлик” деди. “Нозингдан ўргилдим”, дедимда ётиб уҳладим. Шу билан эртанси куни пешинда уйғондим. Кеч кирди. Яна ёлғиз қолдик. Сўнг гап бошлади “илтимос, таҳорат қилиб чиқинг. Кеча айта олмадим, никоҳ намозини ўқисак дегандим” деди. “Ие, буёғи қизиқ бўлдику, сиз отин ойимисиз?”, дедим. Индамади.\nТаажжубланганим қизнинг отаси, яъни менинг қайнотам шаҳарда катта ароқфурушлардан эди. унинг қизи эса менга намоз ўқинг, деяётганди. Ё тавба, мен эса ибодатлик аёлга уйланганимдан мутлақо беҳабар эдим. Ўша кун таҳорат қилишни билмаслигимни, кейин ўқишлигимни айтдим. Кунлар ўта бошлади. Аёлимга ота-онам қистови билан уйлангандим. Кўчадан лаззатини топадиган мендек нобакор ўғилни мажбурлаб уйлантиришганди. Тўй ҳам эҳтиёжлар устига қурилганидан ҳабарим бориди. Аёлимни оиласи бизнинг оиламизга мосиди. Ота онамнинг қистови билан ёқмаса ҳам уйланиб юборавергандим.\nЛекин аҳли аёлимда ундай нарсалар йўқ, жуда содда, оддий ва камига тақводор ҳам эди. Ўзи кўримсиз бўлса ҳам одоб ва аҳлоқи билан ўзига ром эта бошлади. Меҳрим ошиб борди. Кеч юрушлар камайди. Лекин ичиб келишим тўхтамасди. Аёлим билан шундай “договор” қилиб олгандик, ичиб келган куним уйга кирмайман. Бошқа хонада ётаман. Одатий кунларнинг бирида ичиб келдим. Бошқа ҳонага жой солинган экан, қаердан билди экан ичганимни, дедимда ётдим. Эрталаб турсам олдимда ўтирганча уҳлаб ётибди. Қимирлаганимни билиб уйғониб кетди. Юз қўлимни ювиб чиқдим, бир вақт аёлим тиз чўкиб қўлимни ушлади “ёлвораман, Аллоҳдан қўрқинг, шу нарсани ичишни ташланг. Яқинда ота бўласиз. Фарзандимнинг отаси бундай бўлишини ҳохламасдим”, деди.\nКўзидан оқаётган ёш, ота бўлишлигим қувончи… ичимдан бир нарса узилиб кетгандек бўлди. Озгина қотиб турдимда “бошқа ичмайман” дедим. Ўша кундан ичишни ташладим. Улфатлар ҳам ёқмай қолди. Аввалги базмлар энди йўқ, кўришиб дарров кетардим. Дўстларимнинг “ҳотин қули, уйланиб ўзгарибсизу, мунча ҳотиндан қўрқмасанг” каби сўзларига аҳамият бермай, улар билан алоқани уздим. Аста секин таҳорат, намозни ҳам ўргандим. Мана энди дўстим масжидга олиб чиқиш сенга қолди”, деди. Дўстим гапирарди, мен эса йиғлардим. Аллоҳ нақадар буюк зот-а? Сиз сўрамаган яхшиликни ҳам сизга бериб қўяди. У шунчалик меҳрибонки, золимдан олимни чиқариб қўяди.\nP.S Аллоҳ бўйдоқларга солиҳа жуфтлар ато этсин. Уйлангаларга ҳам. )))


Зилзила қурбонлари 13 киши, ярадорлар 100га яқин\n05 июл 2022, Тошкент вақти: 20:05\n2011 йил 20 июл куни кечаси соат 0:35 да зилзилада Риштон туман болалар кардиология шифохонаси биносига жиддий зарар етди.\nФарғонада чоршанбага ўтар кечаси, соат 0:35 да рўй берган зилзилада камида 13 киши ҳалок бўлганини Ўзбекистон расмийлари тасдиқлади.\nЎзбекистон Фавқулодда вазиятлар вазирлиги чорашнбага ўтар кечаси рўй берган зилзилада 13 киши ҳалок бўлганини маълум қилди.\nЎзА агентлигининг вазирликка таяниб берган хабарига кўра, кечаси маҳаллий соат 0:35 да рўй берган ер силкиниши оқибатида Фарғона вилоятининг Риштон, Бағдод ва Ўзбекистон туманларида айрим эски уй-жойларга шикаст етган. Бунинг оқибатида 86 нафар фуқаро жароҳатланган, улардан 35 нафари шифохонага ётқизилган.\nЎзбекистон мустақил ҳуқуқ ҳимоячилари ташаббус гуруҳининг Фарғона вилояти бўлими фаоли Баҳодир Элбоев туман марказий шифохонасидан олинган маълумотга таяниб, биргина Риштон туманида зилзила қурбонлари сони камида 5 киши эканини маълум қилди. Унинг айтишича, шифохонага 47 нафар жароҳатланганлар олиб келинган:\n- Риштон туманининг Тўда, Қипчоқ, Зоҳидон, Амиробод қишлоқларида вайронгарчиликлар кўпроқ содир бўлган. Риштон марказида эса дарз кетмаган уй қолмаган. Энг янги уйларни ҳам шувоқлари кўчиб, ғиштлари ҳам тушиб кетган жойлари бор,- деди Баҳодир Элбоев.\nБаҳодир Элбоев олган маълумотларга кўра, бир ёш бола касалхонанинг ўзида, бошига ғишт тушиши оқибатида ҳалок бўлган, ярадор бўлганларнинг сони эса ортиб бормоқда:\n- Зилзила пайтида касалхонадан ҳамма ташқарига қочган, битта касал бола ҳам кўп қатори қочаётган пайтида бошига ғишт тушиб йиқилиб қолган, тўполонда уч қаватдан қочаётган одамлар қоронғуда уни босиб, тепкилаб ўтиб кетган. Ўша бола ўша ерда ҳалок бўлган,- деди Баҳодир Элбоев.\nРиштон туманида зилзила оқибатларини бартараф этиш бўйича махсус штаб тузилди. Бу штабнинг ўзини таништирмаган мулозимларидан бири, Озодлик билан суҳбатда, Фавқулодда вазиятлар вазирлигининг ходимлари, ҳарбийлар ва ҳокимият вакиллари биалн биргаликда жойларга сафарбар этилганлигини айтар экан, қурбон бўлганлар ҳақида ҳеч қандай маълумотга эга эмаслигини таъкидлади.\nФарғона вилоят фавқулодда вазиятлар бошқармасининг навбатчиси ҳам Озодлик билан суҳбатда қурбонлар ҳақидаги маълумотни инкор қилди, лекин турар жой ва бошқа биноларга зарар етганини маълум қилди.\nТошкентлик Абдуқаҳҳор Мусаевнинг айтишича, зилзила кучли бўлган, юқори қаватлардаги одамлар югуриб кўчага чиққан, баъзилар тонгни кўчада оттирган. Бироқ шаҳарда бузилишлар бўлмаган.\nЗилзила ўчоғи ва қўшнилар\nЗилзила уч қўшни давлат чегаралари яқинида содир бўлгани учун, Тожикистон ва Қирғизистонда ҳам кучли ер силкиниши кузатилди.\nОзодлик радиосининг тожик хизмати хабарига кўра, Хўжанд шаҳрида истиқомат қиладиган 43 яшар Абдулло Ашрапов ер қимирлаётган пайтда саросимага тушиб, иккинчи қаватдан ўзини ташлаган ва боши билан бетонга тушиб ҳалок бўлган.\nҚирғизистон Фавқулодда вазиятлар вазирлиги хабарига кўра, Боткент вилоятининг бир қанча қишлоқларидаги аҳоли уйларига шикаст етган, бироқ қурбонлар ҳақида маълумот йўқ.\nФарғона шаҳрида ҳам бир киши ваҳимадан ўзини бешинчи қаватдан ташлаб юборгани ва оғир аҳволда касалхонага ётқизилгани айтилади.


10 та таблеткадан тубада (найчада). 1 ёки 2 тубада картон қутида\nПерорал қабул қилиш эритмасини тайёрлаш учун вишилловчи таблеткалар\nПарацетамол -330 мг. Аскорбин кислотаси - 200мг. ёрдамчи моддалар: калий бикарбонати, натрий гидрокарбонати, сорбитол, сувсиз лимон кислотаси, натрий бензоат, натрий докузат, поливидон.\nТурли оғриқларда (бош оғриғи, тиш оғриғи, мушак оғриғи, оғриқли ҳайз); - шамоллаш ва бошқа инфекцион- яллиғланиш касалликларида тана ҳарорати кўтарилганда. Препарат катталар ва 8 ёшдан катта болаларга (тана массаси 25 кг ва ундан оғир) мўлжалланган.\nТалеткани/таблеткалар 1 стакан сувда эритинг. Қабул тезлиги ва вақти. Препарат қабул қилиш оралиғи 4 соатдан кам бўлмаслиги керак. - Буйрак етишмовчилиги намоён бўлганда препарат қабул қилиш оралиғи 8 соатдан кам бўлмаслиги керак. - Препарат қабул қилиш тартибига риоя қилиш ҳароратнинг кескин ошиб кетишидан сақлайди ва оғриқ синдроми интенсивлигини камайтиради. - Препарат С витамини сақлаганлиги туфайли куннинг охирида ичишдан сақланиш керак. Ёши 8-15 25-30 Вазни 31-41 36-41 (кг) Таблетка сони 42-50 1 (ҳар 6 соатда) 1 (ҳар 4 соатда) 1,5-2 (ҳар 6 соатда) 2 (ҳар 6 соатда) 4 1марта қабул учун суткасига 6 6 8 Катталар ва 15 ёшдан катта болалар 50 кг дан ортик 2 (ҳар 4 соатда) 12\nТерапевтик дозада пепарат одатда яхши ўзлаштирилади. Баъзан аллергик реакциялар (тери тошмаси) бўлиши мумкин. Кам ҳолларда қон таркиби бузилади (тромбоцитопения, лейкопения, агранулацитоз). Узоқ вақт катта дозада қабул қилганда гепатотоксик ва нефротоксик таъсир этиши мумкин. Кучли заҳарланиш белгилари-кўнгил айниши, меъдада оғриқ. Зарар кўрганлар заҳарланишнинг биринчи 4 соати давомида меъдани ювиши керак адсорбент буюрилиши ва шифокорга мурожаат қилиш лозим.\nПарацетамолга ўта сезгирлик, буйрак ва жигар фаолиятининг оғир бузилиши, глюкозо-6-фосфатдегидрогеназанинг генетик йўқлиги, қон касалликлари, буйрак-тош касалликларида, агар С витамини дозаси 1г/сутка дан ошиб кетса;\nЖигар ва буйрак фаолиятининг бузилишида препарат қабул қилишдан олдин шифокор билан маслаҳатлашинг. Тузсиз ёки кам тузли парҳезда бўлган беморлар, препаратнинг ҳар бир таблеткаси 330 мг натрий сақлашини ҳисобга олиш лозим


Бандлик ҳолати – тегишли шахс ишлаётган бошқа шахслар ёки ташкилотлар билан очиқ ёки ёпиқ турдаги иш шартномаси тури. Таснифлаш гуруҳини аниқлаш учун фойдаланиладиган асосий мезонлар иқтисодий хавфнинг бир тури бўлиб, унинг елементи шахс ва унинг иш жойи ўртасидаги алоқанинг одатий тури, шунингдек, у ўз вазифалари доирасида амалга оширадиган муассасалар ва бошқа ходимларга нисбатан ваколат тури ҳисобланади.\nХалқаро таққослашлар учун бандлик ҳолати тўғрисидаги статистикани ушбу соҳадаги сўнгги халқаро стандартларга мувофиқ тузиш тавсия этилади. Рўйхатга олиш бўйича ушбу тавсиялар тўпламини тасдиқлаш вақтида мазкур стандартларни қайта кўриб чиқиш амалга оширилди ва якунланиши кутилмоқда. Сўнгги мавжуд стандарт халқаро бандлик таснифининг классификатори 1993- йилда ўн бешинчи Халқаро меҳнат статистикаси конференсиясида қабул қилинган. Халқаро стандарт асосида барча ишчилар иш билан таъминланганлик мақомига кўра қуйдаги тарзда таснифланиши мумкин:\nЎзини-ўзи иш билан таъминлаш;\nИндивидуал асосда ишлайдиган шахслар ва ишлаб чиқариш кооперативлари аъзолари;\nИндивидуал асосда ишлайдиган шахслар;\nИшлаб чиқариш кооперативлари аъзолари;\nИшда ёрдам берадиган оила аъзолари;\nМақомлари бўйича таснифлаш мумкин бўлмаган шахслар.\nAлоҳида жадвалларни камида иккита асосий тоифалар бўйича тузиш тавсия етилади “ёлланма ишчи” ва “ўзини-ўзи иш билан таъминлаш” бандлик ҳолати бўйича таснифланган барча маълумотларда, бироқ “иш берувчилар”, “индивидуал асосда ишлайдиган шахслар ва ишлаб чиқариш кооперативлари аъзолари” ва “ишда ёрдам берадиган оила аъзолари” тоифалар бўйича маълумотлар рўйхатга олиш доирасида тўпланиши керак. Халқаро стандартларида ишлаб чиқариш кооперативлари аъзолари таснифнинг учунчи белгиси даражасида алоҳида тоифага ажратилади.\nШу билан бирга, уларни шахслар билан умумлаштириш тавсия этилади, юқорида айтиб ўтилгандек, статистик жиҳатдан аҳамиятсиз бўлган ёки аниқланмаган мамлакатларда индивидуал асосда ишланади.\nСамарқанд шаҳар статистика бўлими.\n22-Iyun, 2022-yil 10:29 |


Хитойда ўзбекистонлик талаба ҳалок бўлди. Яна...\n25.07.2019 18:54 0 2049\nЎзбекистоннинг Шанхай шаҳридаги (Хитой) Бош консулхонаси берган маълумотларга кўра, 2019 йилнинг 23 июль куни Нанкин почта ва телекоммуникация университети (Цзянсу провинцияси) талабалари, Ўзбекистон фуқаролари М.Т. ва С.Ш. учинчи шахсларнинг иштирокисиз мотоциклда йўл-транспорт ҳодисасига учради. Бу ҳақда ТИВ ахборот хизмати хабар берди.\nҲодиса оқибатида М.Т. воқеа жойида ҳалок бўлган, С.Ш. жиддий жароҳатлар билан касалхонага ётқизилган.\nБош консулхона ходимлари томонидан мазкур масала назоратга олинган ва шу куннинг ўзида улар консуллик-ҳуқуқий ёрдам кўрсатиш учун Нанкин шаҳрига жўнаб кетишган. Университет ва Нанкин шаҳри ҳуқуқни муҳофаза қилиш органлари раҳбарияти ҳамда шаҳар касалхонасининг даволовчи шифокорлари билан алоқа ўрнатилган.\nКонсуллик-ҳуқуқий департаменти марҳумнинг оила аъзолари ва яқинларига ҳамдардлик изҳор этиб, Шанхай шаҳри, Аньхой, Фуцзянь, Хунань, Цзянси, Цзянсу ва Чжэцзян провинциялари ҳудудида бўлиб турган Ўзбекистон фуқароларига улар зарурат туғилган ҳолатларда Шанхай шаҳридаги мамлакат Бош консулхонасига қуйидаги телефон рақами орқали мурожаат қилишлари мумкинлигини эслатиб ўтган: +8621-6307-1896.\nталаба Хитой ЙТҲ Нанкин


Франц Кафка. Эврилиш (ҳикоя) — Teletype\nФранс Кафка (1883-1924; Чехия)\nЙўқ. У аввал ўрнидан туриб, кийиниши керак. Кейин бир гап бўлар. Чунки Грегорга аён бўлдики, каравотда ётганда бошга бирор тузук фикр келмайди. У илгари ҳам бугунгига ўхшаш ҳолат бошидан ўтганини эслади: масалан, гоҳида, ноўнғай ётганиданми, танасида қандайдир оғриқ сезарди-ю, аммо ўрнидан турган заҳоти оғриқ йўқолар, Грегор бунинг тасаввур ўйини эканлигини тушунар эди. Грегор ҳозир ҳам бугунги рўёнинг тумандай тарқал��б кетишини қизиқувчанлик билан кутиб ётарди. Овозининг ўзгариб қолгани эса — гумашталарнинг ҳаммасига хос касалликдан далолат — шамоллаш оқибати, бунга шубҳа йўқ.\nГрегор ҳашаротга айланга��ига бир ойча ўтиб, синглиси унинг турқига анча кўниккандай бўлди. Лекин бир куни одатдагидан сал эртароқ келган қиз деразага тикилиб турган Грегорни кўриб, хонага кирмадигина эмас, балки даҳшат ичида ортга тисланди ва эшикни қарсиллатиб ёпди. Дераза эшикка яқинлигидан Грегор кираётган одамга халақит бериши табиий эди. Аммо четдан қараганда Грегор худди синглисини тишлаб олиш учун писиб тургандай кўринарди. Албатта, Грегор дарров диван тагига кирди, аммо синглиси бир неча соат унинг хонасига қадам босмади. Фақат тушга яқин қиз хавфсирабгина эшикни очди. Грегор шўрлик синглисининг ҳалигача кўниколмагани, диван остидан чиқиб турган ярим танани кўриб, ура қочмаслик учун қиз иродасини ишга солиши кераклигини яхши биларди. Грегор синглисини бу қўрқинчли манзарадан халос этмоқ учун чойшабни дивандан осилтириб — бу ишга тўрт соат кетди — ўз устига шундай ёпдики, синглиси энгашса ҳам уни кўролмас эди. Агар қиз акасидан қўрқмаса, яширинишнинг ҳожати йўқ деб ҳисобласа, чойшабни йиғиштириб қўяверсин. Ахир, Грегор буни ўзи учун қилмади-ку. Лекин сингил чойшабга тегмади. Ҳатто Грегор чойшаб четини кўтариб қараганда, синглисининг миннатдор нигоҳини кўргандай бўлди.\n— Йўқолсин бу ердан! — деб қичқирди синглиси, — ягона нажот шу, ота. Сен бу махлуқ — Грегор деган фикрдан қутулмоғинг керак. Бизнинг узоқ вақт бебахт кун кечирганимизга ўша фикр сабабчи. Қаранглар, шу Грегорми? Агар Грегор, бўлганда, одамлар бунақа махлуқ билан яшай олмаслигини аллақачон тушуниб, ўзи кетган бўларди. Ўшанда биз яқиними��дан жудо бўлсак ҳам, унинг хотирасини муқаддас тутган бўлардик-ку. Бу махлуқ эса доим бизни таъқиб қилади, ижарачиларни ҳайдайди, бутун уйни ўзига олмоқчи, бизни ҳам кўчага чиқариб ташламоқчи. Ана, ота, қарагин, у яна ўз билганини қиляпти!


Ироқдаги АҚШ қўшинлари қўмондони Риккардо Санчес мамлакат жанубидаги иккита шаҳар шиа қуролли гуруҳларининг қисман назоратда эканини маълум қилди.\n19 апрел 2021, Тошкент вақти: 05:20\nГенерал Санчесга кўра, шиалар рухонийси Мўктад ал Садр тарафдорлари Кут шаҳрини тўла, Нажафни эса қисман назоратлари остига олганлар. Хабарларга кўра, Ироқда коалиция кучларига асосан радикал шиалар рахнамоси Мўктад ал Садр тарафдорлари ва айрим сунний гуруҳлар қаршилик кўрсатмоқда. Генерал Санчеснинг маълум қилишича улар орасида кучли боғлиқлик йўқ. Бироқ АҚШ Генерали Мехди армияси батамом йўқ қилинмагунча Ал Садр гуруҳларига қарши ҳарбий амалиётлар давом этишини таъкидлади.


Нурафшон шаҳри ҳокими ишдан олинди\n17:48 / 14.01.2021\nНурафшон шаҳри ҳокими Қаҳрамон Ҳакимов ишдан олинган. Бу маълумотни Kun.uz’нинг бир неча манбаси тасдиқлади.\n1971 йил 15 июнда Андижон вилояти Балиқчи туманида туғилган Қаҳрамон Ҳакимов 2019 йилнинг 15 августида Нурафшон шаҳар ҳокими этиб тайинланганди. У иш фаолиятини Избоскан тумани ИИБда бошлаган. Фаолияти давомида саноат ва қурилиш соҳасида бир қатор масъул лавозимларда ишлаган. 2018–2019 йилларда «Toshuyjoy LITI» акциядорлик жамияти бош директори бўлиб ишлаган.\nЭслатиб ўтамиз, Нурафшон шаҳар маданият бўлими вакиллари ҳамда бошқа маҳаллий хонандалар шаҳар ҳокимининг туғилган кунига бағишлаб қўшиқ ижро этиб чиққан, бу ижтимоий тармоқларда кенг муҳокамаларга сабаб бўлганди. Қўшиқда Қаҳрамон Ҳакимов «Элим бугун бунёдкор, иншоотлар нурвиқор, янги шаҳар қурувчи бир қаҳрамон ҳоким бор!..» дея мадҳ этилган бўлиб, унгача Ўзбекистон тарихида бирор ҳокимга атаб бу қадар ошкора қўшиқ куйланмаган эди.\nКяейинчалик ижтимоий тармоқларда тарқалган роликни тайёрлашда иштирок этганлар огоҳлантирилгани, бу иш ташаббускори бўлган шаҳар маданият бўлими ахборот хизмати раҳбари Равшан Мирзақулов ишдан бўшаш ҳақида ариза ёзганини билдирилганди.\nҲолат бўйича изоҳ берган Қаҳрамон Ҳакимов «Дангалини айтганда, менга шу керак эдими? Мутлақо йўқ. Мен бир ижрочиман, холос. Тўғри, Нурафшонда катта ишлар бўлаётгани рост. Лекин, уларни менинг номим билан боғлашларига мутлақо қаршиман», деган эди.\nТошкент вилояти ҳокимлиги ахборот хизматининг Kun.uz мухбирига маълум қилишича, халқ депутатлари Нурафшон шаҳар кенгашининг бугун бўлиб ўтадиган навбатдан ташқари сессиясида Қаҳрамон Ҳакимовнинг ўрнига янги ҳоким тайинланиши кутилмоқда. Маълумотларга кўра ушбу лавозимга президент томонидан қаттиқ танқидга учраб, 5 январь куни ишдан олинган собиқ уй-жой коммунал хўжалик вазири Музаффар Солиев тайинланиши кутилмоқда. Нурафшон шаҳар ҳокимлиги ҳозирча ушбу маълумотни тасдиқлагани йўқ.


Бош прокуратура Тошкентдаги болалар боғчасида заҳарланиш ҳолатини изоҳлади\nЎзбекистон Бош прокуратураси Тошкент шаҳар, Мирзо Улуғбек туманидаги 433-сонли мактабгача таълим муассасаси тарбияланувчилари заҳарланишига оид дастлабки сабабларни ошкор қилди.\nАввалроқ маълум бўлишича, Мирзо Улуғбек туманидаги 433-сонли МТМ нинг 32 нафар тарбияланувчисида овқатдан заҳарланиш ҳодисаси юз берганди. Маълумот олиниши билан воқеа жойига комиссия етиб борди. Оғир ҳолатлар қайд этилмаган, ҳозирги вақтда икки нафар тарбияланувчи касалхонадан чиққан, қолган болаларнинг ҳам чиқиши давом этмоқда, деб хабар беради Ўзбекистон ОАВлари.\nБош прокуратура маълумотига кўра, 70 нафардан зиёд ота-оналарнинг мурожаати асосида ўтказилган текширув натижасида аён бўлишича, 32 нафар тарбияланувчи овқатдан заҳарланган бўлиб, уларнинг 7 нафарида ўткир диарея аниқланган (улар 2-сонли шаҳар болалар юқумли касалликлар касалхонасига ётқизилган).\nТекширув таомномадаги иккинчи овқат - тефтелни тайёрлаш қўлланмаси бузилганини, эскирган ошхона жиҳозларидан фойдаланилганини, шунингдек, барча маҳсулотларнинг битта музлатгичда сақланганини (иккинчиси носоз аҳволда бўлган) кўрсатган. Экспертиза учун сув намуналари ва болалар боғчасида мавжуд бўлган барча озиқ-овқат маҳсулотлари олинган.\n8 октябрь куни Ўзбекистон Жиноят кодекси 257-1 моддасининг 1-қисми («Оммавий касалликлар ёки одамлар заҳарланишига олиб келган санитар қонунчилигини ёки эпидемияга қарши кураш қоидаларини бузиш») бўйича жиноий иш қўзғатилган. Тергов тадбирлари ўтказилмоқда.


Петербургда ўтадиган Чемпионлар Лигаси финалининг логотипи тақдим этилди - EFFECT.UZ\n. 18:32 | 22.09.2021\n2021/22 йилги мавсум Чемпионлар Лигаси финали ташкилотчилари турнирнинг ҳал қилувчи ўйини учун логотипни тақдим этишди.\nТурнир финали 2022 йилнинг 28 майида Санкт-Петербургда бўлиб ўтади.\nЛоготип тақдимоти Чемпионлар Лигаси ҳал қилувчи ўйинини қабул қилувчи “Газпром Арена”да бўлиб ўтди.\nTeglar:"Газпром Арена", Петербург, Чемпионлар лигаси\nБугун, 8 октябрь куни “Олтин тўп”га даъвогар футболчилар номи расман эълон қилинишидан аввал интернетда номзод…


«Гинеколог амалиётида сурункали тос оғриғи» семинари – Codepharm\n«Гинеколог амалиётида сурункали тос оғриғи» семинари\nHomeAll Posts...«Гинеколог амалиётида...\n2016 йил Ўзбекистонда Соғлом она ва бола йили деб эълон қилинган. Шу муносабат билан семинар ташкил этилди. Унда акушерлик ва гинекология соҳасида сурункали вена етишмовчилиги, сурункали тос оғриғи муаммолари ёритилди. 2016 йил 21 апрель куни Тошкентда «MURAD GROUP» компаниясининг офисида “Муаммо йўқ. Муаммолар йўқ!” илмий-амалий семинари бўлиб ўтди. Тадбир «CODE PHARM» ходимлари томонидан ташкил этилди.\nСеминарга Тошкент шаҳридаги клиникалар ва туғруқхоналарда фаолият кўрсатаётган етакчи гинеколог-мутахассислар таклиф этилди. Семинар аввалида «CODE PHARM» компаниясининг тақдимоти ўтказилди. “Ютуқлар ва истиқболлар” деб номланувчи ушбу тақдимотда компаниянинг ривожланиш тарихи, унда ишлаб чиқариладиган ва шифокорларимиз томонидан кўплаб ижтимоий аҳамиятга эга касалликларни даволашда фаол қўлланиладиган дори препаратлари тақдим этилди.\nМавзунинг долзарблиги ва маърузачиларнинг юқори малакаси тўрт соат давом этган семинар жараёнида иштирокчиларнинг диққат-эътиборини ушлаб турди.\nТошкент шифокорлар малакасини ошириш институтининг Акушерлик-гинекология ва Перинатал тиббиёт кафедраси доценти Г.Ш.Ортиқхўжаеванинг маърузаси анъанага кўра катта қизиқиш билан тингланди. Оёқ веналарининг варикоз кенгайиши, сурункали тос оғриғи, плацентар етишмовчилик каби кўплаб асоратларга олиб келувчи сурункали вена етишмовчилиги муаммоси семинар иштирокчиларига жуда яхши таниш. Бундай асоратларни даволаш борасидаги тавсиялар маърузачилар томонидан ҳам, семинар иштирокчилари томонидан ҳам жуда фаол муҳокама қилинди. Шундай касалликлар диагностикаси бўйича тақдим этилган слайдлар тингловчилар учун долзарб мавзуга айланди. Микронлаштирилган диосмин 600 мг (“Диосмин Кодефарм”) препаратини қўллаш бўйича тақдим этилган клиник синовлар ва клиник тадқиқотлар мазмуни ҳам салмоқли бўлди.\nУшбу нозологияларда «Диосмин Кодефарм» дори препаратини қўллаш ҳақидаги маърузани амалиётчи гинеколог-шифокорлар қизиқиш билан тинглашди. Маърузадан сўнг мавзу бўйича баҳс-мунозара ва ўзаро фикр алмашинуви бўлиб ўтди. Шифокорларимиз ўз беморларида «Диосмин Кодефарм» препаратини қўллашнинг ижобий натижалари билан ўртоқлашди. Семинар кофе-брейк билан якунланди. Шифокорлар бир пиёла чой устида ҳам семинар тўғрисидаги таассуротларини ҳаяжон билан гапиришди. Кейинги семинар 27 апрель куни ўтказилади.\nБундай тадбирларни ўтказиш бўйича ижобий тажрибага эга «CODE PHARM» жамоасининг саъй-ҳаракатлари, ходимларнинг обрўси ва шифокорларнинг иштиёқи тадбирни тегишли даражада ўтказиш имконини берди.\nBiznes 1 October 2016 by daniel\t0Comments\n2016 йил 3-6 октябрь кунлари Барселонада Европанинг йирик фармацевтика кўргазмаси бўлиб ўтади\nby daniel 0Comments\nbiznes dori ishlab chiqarish farmatsevtika


ЎзА - Самарқандда сиам эгизаги туғилди\nСамарқандда сиам эгизаги туғилди\nАйни кунларда ижтимоий тармоқларда кўпчиликнинг эътиборида бўлган мавзу Самарқандда туғилган сиам эгизаклари ҳақидаги маълумот бўлди. 29 июнь куни дунёга келган чақалоқнинг тана аъзоси битта, боши эса иккита бўлган.\nМутахассисларнинг берган маълумотига кўра, бола дунёга келишидан аввал 16 ва 21 ҳафталик даврида скрининг текшируви ўтказилган. Шифокорларнинг огоҳлантирилишига қарамай, ота-она фарзандини ўз ҳолатида дунёга келтиришни истаган.\nФейсбук ижтимоий тармоғининг «Халқ билан мулоқот» гуруҳи фойдаланувчиси Охунжон Узиков томонидан «Самарқандда икки бошли чақалоқ дунёга келди» сарлавҳаси остида қолдирилган постига кўплаб юртдошларимиз ўзларининг шахсий фикрларини билдиришган.\n– Генетик хато.\n-Ўзбекистонда ногирон туғилган чақалоқларнинг 90 фоиздан ортиғи қариндош-уруғ никоҳи ҳосили. Бу статистика. Қачонки шу бемаънигарчиликни (Қуръони каримда хам таъқиқланган) бас қилсак, болаларимизнинг соғлом туғилишларига ҳам ёрдам берамиз!\n– Майли, бу оллоҳни иродаси. Англияда шунақа эгизак қизлар бор, институтда дарс беради, жудаям фаол, ақилли қизлар. Буларни ҳам умри узоқ бўлсин. Оёги йўқ, қўли йўклар ҳам яшаяптику, нима қилибди иккита боши бўлса кўзлари очикдир, кўзи кўрлар ҳам яшаяптику, умрини берсин.\n– Бу ҳолат қариндошлар турмуш қуришидан келиб чиқади. Мен ҳайвонларни урчитиш мутахассисиман. Ҳаммаларингга тегишли бўлсин қариндошлар бир бирига қиз бериб шундай ачинарлик ҳолатга тушуши жуда осон. Гармон етишмаслик сабабли ҳайвонлар ҳам шундай кўп туғилади.\n– Сиам эгизаклари. Табиатда кўп учрайди. Бу оғир тури. Ажратишнинг имконияти йўқ.\nМаъмура Зоҳид қизи:\n– Банданинг қандай яралиши, қанча яшаши Ўзига аён. Шундай туғилдими, демак, шундай бўлиши тақдирда бўлган.\n– Генетика, яшаб кетиши қийин, чунки бошдан бўлак бошқа аъзолар биттадан. Юрак жигар ўпка етишмовчилиги...\n– Бу фотошоп... смартфонларда фоторедактор бор. Интернетда "лайк" йиғиш учун қилинган.\n– Шунга айтишади 3 ойлик бўлганда скрининг қилинглар, шунақа ҳолатлар бўлмаслиги учун деб. Ўзини ҳам болани ҳам қийнаб...\n– Бир мияга хизмат қилувчи ўпка бу болакайда иккита мияга кислород етказиб беришга хизмат қилишига тўғри келади. Жуда нафас олишга қийналяпти. Оллоҳ қудратинг олдида ожизмиз.\n– Врач назоратида бўлмаганми онаси, аёлларимиз докторларни айтганини қилишмайди. Скринингга бормаганми, кичкиналигидан кўринадику ҳаммаси, онанинг хам шўри, бечора гўдакларнинг ҳам, 2 та юракча уряпти, қўл оёқ биттадан, астағфируллоҳ...\n– Ассалому алайкум аввало ота-онасига фарзанд неъмати муборак бўлсин. Умри ва ризқлари билан берган бўлсин. Аллоҳни буюргани ва берган синоати ўзи қўлласин бардам бўлиб эсон омон катта илинглар.\nШу ўринда сиам эгизаклари ҳақида қисқача маълумот берсак:\nCиам эгизаклари бир қатор омиллар, масалан, қариндош-уруғлар ўртасидаги никоҳ, оналарнинг ёши ўтгандан кейинги туғруқ ҳолатларида, турли радиация нурлари ва экология бузилишида ҳам сиам эгизаклари дунёга келади. Бу касаллик дунёда жуда кам яъни 200-220 минг ҳолатда бир марта кузатилади. Бугунги кунда дунёнинг турли мамлакатларида туғилган сиам эгизакларининг кўпи 30-50 ёшгача умр кўриб, ҳатто иш фаолияти билан ҳам шуғулланиб келишмоқда. Уларнинг айримларидан фото суръатларини эътиборингизга ҳавола этамиз.


Ўзаро алоқадор қарз олувчилар учун таваккалчиликнинг энг кўп миқдори белгиланди | NORMA.UZ\nМарказий банк Бошқарувининг қарори (рўйхат рақами 3283, 29.10.2020 й.) билан Бир қарз олувчи, ўзаро алоқадор қарз олувчилар гуруҳи, шу жумладан банкка алоқадор шахслар учун таваккалчиликнинг энг кўп миқдори тўғрисидаги низом тасдиқланди.\nҲужжатда назарда тутилган нормалар Базель қўмитасининг банк назорати бўйича стандартларидан келиб чиқиб, шунингдек етакчи халқаро тажрибаларни ҳисобга олган ҳолда ишлаб чиқилган. Бунда амалдаги бир нечта норматив-ҳуқуқий ҳужжатлар ягона ҳужжатга бирлаштирилган.\nНизомда қуйидаги жиҳатлар назарда тутилади:\nбир қарз олувчи ёки ўзаро алоқадор қарз олувчилар гуруҳи учун таваккалчиликнинг энг кўп миқдори;\nқарз олувчилар гуруҳининг назорат ва иқтисодий асосдаги ўзаро алоқадорлиги, шунингдек бундай ўзаро алоқадорлик юзага келишининг эҳтимолий ҳолатлари;\nбанкка алоқадор шахслар рўйхати ва улар билан амалга ошириладиган операцияларга қўйиладиган талаблар;\nбир қарз олувчи, ўзаро алоқадор қарз олувчилар гуруҳи, шу жумладан банкка алоқадор шахслар учун таваккалчиликнинг ҳисоб-китоблари ва улардан чегирмалар.\nХусусан, Низомда қуйидагилар белгиланган:\nбанкка алоқадор битта шахсга тўғри келувчи таваккалчиликнинг энг кўп миқдори;\nэнг кўп миқдор банк биринчи даражали капиталининг 25%идан ошмаслиги лозим;\nбанкнинг барча йирик таваккалчиликларининг умумий миқдори банк биринчи даражали капиталининг 500%идан ошмаслиги лозим;\nбир қарздор ёки ўзаро алоқадор қарздорлар гуруҳига тўғри келувчи таъминотсиз (ишончга асосланган) кредит, шунингдек факторинг хизматлари учун таваккалчиликнинг энг кўп миқдори банк биринчи даражали капиталининг 5%идан ошмаслиги зарур, банклараро кредитлар (депозитлар) бундан мустасно;\nбанкка алоқадор шахсга тўғри келувчи таваккалчиликнинг энг кўп миқдори банк биринчи даражали капиталининг 25%идан ошмаслиги лозим;\nбанкка алоқадор бўлган барча шахсларга тўғри келувчи таваккалчиликнинг энг кўп миқдори банк биринчи даражали капиталининг 50%идан ошмаслиги лозим.\nНизомда икки ва ундан ортиқ қарздорлар назорат ва (ёки) иқтисодий асосда ўзаро алоқадор шахслар деб белгиланиши мумкин бўлган бир қатор ҳолатлар қайд этилган.\nШунингдек таъкидлаш жоизки, банкдаги барча ходимлар банкка алоқадор шахслар рўйхатига киритилган аввалги низомдан фарқли равишда, янги низомда фақат кузатув кенгаши, банк бошқаруви, бош банк қўмиталари аъзолари (банк таваккалчилигини бошқариш учун масъул бўлмаган), шунингдек банкнинг асосий ходимлари банкка алоқадор шахслар ҳисобланиши белгиланган. Низомда банкка алоқадор шахслар сифатида қаралиши лозим бўлган бошқа шахслар рўйхати ҳам белгиланган.\nҲужжат Қонун ҳужжатлари маълумотлари миллий базасида эълон қилинган ва 30.01.2021 йилдан кучга киради.


Ўзбекистон Республикаси Алоқа, ахборотлаштириш ва телекоммуникация технологиялари давлат қўмитаси томонидан ташкил этилган учрашув видеоконференция шаклида ўтказилгани унда мамлакатимиз ҳудудларидан ҳам абитуриентларнинг иштирок этишига имконият яратди.\nЎзбекистон Республикаси Алоқа, ахборотлаштириш ва телекоммуникация технологиялари давлат қўмитаси раиси ўринбосари Ш. Шерматовнинг таъкидлашича, мамлакатимизда таълим соҳасининг изчил ислоҳ этилаётгани барча йўналишлар, жумладан, ахборот-коммуникация технологиялари соҳасида ҳам юқори малакали мутахассислар тайёрлашга хизмат қилмоқда. Мамлакатимиз пойтахтида Жанубий Кореянинг Инха университети филиали очилиши амалга оширилаётган ислоҳотларнинг ёрқин самараси бўлди.\nТадбирда Пак Чун-Бэ Тошкент шаҳридаги Инха университетида ахборот-коммуникация технологиялари соҳасида етакчи мутахассислар тайёрлаш учун барча зарур шароит яратилишини таъкидлади. Президентимизнинг 2014 йил 24 мартда қабул қилинган “Тошкент шаҳрида Инха университетини ташкил этиш тўғрисида”ги қарори ва Ўзбекистон Республикаси Вазирлар Маҳкамасининг шу йил 27 мартдаги “Тошкент шаҳридаги Инха университетининг фаолиятини ташкил этиш ва моддий-техника базасини шакллантириш чора-тадбирлари тўғрисида”ги қарори бу борадаги ишларни такомиллаштиришда муҳим омил бўлиб хизмат қилмоқда. Пак Чун-Бэ Тошкент шаҳридаги Инха университети яқин келажакда нафақат Ўзбекистон, балки бутун Марказий Осиё минтақасида ахборот технологиялари саноати мутахассисларини тайёрлайдиган етакчи марказлардан бирига айланишига ишонч билдирди.\nМамлакатимизнинг ўрта махсус таълим муассасалари ўқувчилари янги олий ўқув юртига кириш, бу ерда таҳсил олишга оид ўзларини қизиқтирган саволларга батафсил жавоб олди ва Жанубий Корея олий таълим тизими билан танишди. Видеоконференцияда Тошкент шаҳридаги Инха университетига кириш имтиҳонлари саволларининг намуналари намойиш этилди.\nМазкур рукндаги бошқа мақолалар: « Чет тилини ўрганувчиларга қулайлик\tБўлажак ҳуқуқшунослар баҳси »